open-index/open-wikipedia-markdown huggingface dataset:
黃天翱

**黃天翱**（，），係香港男歌手，樂隊Dear Jane主音。佢老婆係電視藝人楊洛婷。

## 簡歷
黃天翱阿爸係導演黃國輝，姑丈係電影導演杜琪峯。

黃天翱香港出世，11歲跟屋企人移民美國，喺夏威夷大學主修音樂。回流香港後，初頭演出過幾套無綫電視劇集同做廣告模特兒，2003年成立樂隊Dear Jane做咗主音。

## 演出

### 電視節目（ViuTV）
*2018年：《Daddy Kingdom》第4集嘉賓
*2020年：《全民造星III》第二次分組比試評判
*2023年：《全民造星V》 第二回合評判

### 電影
*2019年：《極品閨蜜》 飾 Justin
*未上畫：《源生罪》 飾 余奕晨
LT

**LT**可以指：
* 立陶宛嘅ISO 3166碼
* 立陶宛文嘅ISO 639-1碼
* .lt，立陶宛嘅國家同地區頂級域
* Lolly Talk，香港女子組合
炸彈人64 (2001年遊戲)

**炸彈人64**（英文：Bomberman 64 Arcade Edition），係由Hudson Soft開發迷宮嘅動作遊戲，2001年推出。

## 參考


## 出面網頁
*[炸彈人維基炸彈人64](https://bomberman.fandom.com/wiki/Bomberman_64_(2001))
*炸彈人64影片
*炸彈人64線上遊戲
炸彈人64

**炸彈人64**（英文：Bomberman 64），係由Hudson Soft開發嘅動作冒險遊戲，1997年推出。

## 參考


## 出面網頁
*炸彈人維基炸彈人64
*炸彈人64影片
*炸彈人64線上遊戲
炸彈人64第二次攻擊！

**炸彈人64第二次攻擊！**（英文：Bomberman 64: The Second Attack!），係由Hudson Soft開發嘅動作冒險遊戲，1999年推出。

## 參考


## 出面網頁
*炸彈人維基炸彈人64第二次攻擊！
*炸彈人64第二次攻擊！影片
*炸彈人64第二次攻擊！線上遊戲
羌語支

**羌語支**係羌族嘅語言，屬藏緬語族。

## 文法
羌語支被指係有言據性。

## 地理分佈
羌語支語言主要分佈喺四川西部同雲南西北部。孫宏開 (2013)列出以下流域分佈嘅羌語。

* 嘉陵江上游地區：白馬語
* 岷江流域：羌語（含博羅子）
* 大渡河流域：貴瓊語、爾蘇語群
* 雅礱江流域：爾龔語、扎壩語、木雅語、納木依語
* 金沙江流域：史興語、普米語

## 參考資料
炸彈人英雄

**炸彈人英雄**（英文：Bomberman Hero），係由Hudson Soft開發嘅動作冒險遊戲，1998年推出。

## 場地
*星球轟炸機
*普里默斯星
*卡納蒂亞星
*馬佐內星
*加拉登星
*Gossick星
*轟炸機星

## 參考


## 出面網頁
*炸彈人維基炸彈人英雄
*炸彈人英雄影片
*炸彈人英雄線上遊戲
尤端陽

**尤端陽**（），漢族，佢係中華人民共和國政治人物、第十一屆全國政協委員。佢係杜嵐嘅女婿。

佢依家擔任澳門特區教育委員會委員、澳門濠江中學校長。2008年，被當選第十一屆全國政協委員，代表特邀澳門人士，分入第五十四組。

佢最鍾意寫書法，特別係隸書。
我想身體健康

《**我想身體健康**》（）係香港MakerVille製作嘅健康資訊節目，由強尼、鍾卓穎、米露迪同黃雅慧（第1季）主持，2023年6月18號起逢禮拜日20:30—21:30喺香港電視娛樂ViuTV播，並由「道地X-CHA極茶」（第1-29集）、「道地極品解茶」（第30-58集）、「Sun Life 永明」（第59-64集）同「馬百良黃金初乳益生菌」（第65-82集）冠名贊助播出。每集節目都會請一位藝人／名人嘉賓同一啲專家上去一齊傾下一種病症。

## 每集一覽
### 第一季（第1-27集）

### 第二季（第28-45集）
由第二季開始，節目固定由強尼、鍾卓穎同米露迪主持。

### 第三季（第46-70集）

### 第四季（第71-93集）

### 第五季（第94-集）

## 軼事
*2025年ViuTV賀年廣告套餐嘅宣傳廣告，搵咗呢個節目主持組合（強尼、鍾卓穎、米露迪）去拍。

## 節目調動
*2023年7月16號：由於20:00-23:00直播《全民造星V 總決賽》，所以嗰日節目暫停播出。
*2023年10月1號：由於20:30-21:30直播《HKT x FWD 2023年國慶煙花匯演》，所以嗰日節目暫停播出。
*2024年1月7號：由於20:30-23:30播《新城勁爆頒獎禮2023》，所以嗰日節目暫停播出。
*2024年1月21號：由於20:30-23:00播《2024 迎新好戲: 飯戲攻心》，所以嗰日節目暫停播出。
*2024年2月11號：由於20:30-22:30播《壞蛋獎門人3》，所以嗰日節目暫停播出。
*2024年4月14號：由於19:30-22:45直播《第42屆香港電影金像獎》，所以嗰日節目暫停播出。
*2024年5月12號：由於19:00-23:05直播《Chill Club 推介榜年度推介 23/24》，所以嗰日節目暫停播出。
*2024年6月16號：由於20:15-23:15直播《歐洲國家盃2024 - 波蘭 對 荷蘭》，所以嗰日節目暫停播出。
*2024年6月30號：由於20:30-21:30播《ROVER九展 Curtain Call》，所以嗰日節目暫停播出。
*2024年7月21號：由於21:00-22:30播《Chill Club》，第49集提早到20:00-21:00播。
*2024年7月28號、8月4號同11號：由於原時段直播《巴黎奧運火拼時刻》／《巴黎奧運爭勝一夜》，所以嗰日節目暫停播出。
*2025年2月2號：由於20:30-22:30播《闔家辣》，所以嗰日節目暫停播出。
*2025年3月9號：由於19:30-22:30直播《世界格蘭披治桌球大獎賽2025》，所以嗰日節目暫停播出。
*2025年4月6號：由於18:30-21:55直播《Chill Club 推介榜年度推介 24/25》，所以嗰日節目暫停播出。
*2025年4月27號：由於19:30-22:30直播《第43屆香港電影金像奬》，所以嗰日節目暫停播出。
*2025年8月10號：由於20:30-23:00播《Dance X Crew - Hong Kong Stage》，所以嗰日節目暫停播出。
*2025年8月17號：由於20:30-22:45播《壯志凌雲》，所以嗰日節目暫停播出。
*2025年8月24號：由於20:30-23:15播《壯志凌雲：獨行俠》，所以嗰日節目暫停播出。
*2025年10月12號：由於19:00-21:30直播《NBA中國賽2025 - 布魯克林籃網 對 鳳凰城太陽》，所以嗰日節目暫停播出。
*2025年11月2號：由於18:30-21:25直播《十五運會王者降臨》，所以嗰日節目暫停播出。
*2025年11月9號：由於19:30-21:30直播《第十五屆全國運動會開幕式》，所以嗰日節目暫停播出。
*2025年11月16號：由於18:40-21:30直播《十五運會王者降臨》，所以嗰日節目暫停播出。
*2026年1月4號：由於19:30-23:00直播《全民造星VI 總決賽》，所以嗰日節目暫停播出。
*2026年2月8號：由於19:00-22:00直播《世界桌球大獎賽2026》，所以嗰日節目暫停播出。
*2026年2月15號：由於20:30-23:00播《KING MAKER FEST COUNTDOWN TO 2026》，所以嗰日節目暫停播出。

## 註

## 睇埋
*《科學節目有人體》
*《健康識唔sick》

## 出面網頁
*ViuTV：我想身體健康

## 電視節目變遷
大公文匯傳媒發佈假新聞爭議

香港大公文匯傳媒集團旗下《文匯報》、《大公報》及其他媒體，都曾經涉及發佈假新聞，有時以用作攻擊持對立政治觀點嘅人士（例如泛民主派）同國家（以美國為主），之後被一啲事實檢查嘅機構揭發或反駁，以及備受一啲批評。例如，末代港督彭定康喺回應蘋果日報同壹週刊停刊事件嘅時候，亦提到《文匯報》經常出版謊言、誣捏政府。

## 爭議列表

## 參考
名廚私藏12味

《**名廚私藏12味**》（）係一套由好好制作製作嘅煮食節目，由黃靜藍主持。節目由2023年6月5號到6月12號，逢禮拜一到五 20:30-21:00，喺香港奇妙電視有限公司嘅HOY TV首播。節目會搵唔同大廚示範煮12味菜式。
## 每集一覽

## 出面網頁
* 名廚私藏12味– 網上重溫 – HOY TV（免費電視77台）
*好好制作YouTube頻道：名廚私藏12味
豬油撈飯

**豬油撈飯**係起源自舊時中國平民嘅菜式，因為冇錢買肉食，就會將豬油同豉油撈落飯度食。撈咗豬油嘅飯會變得香口惹味，唔使其他餸菜都可以就噉食晒。隨住大眾生活水平提升，加埋比較著重健康意識，豬油撈飯依家已經好少見，通常只係喺賣懷舊菜式嘅食肆出現。
劉易昇

**劉易昇**（Alex Lau）是著名香港音樂人，自幼隨鋼琴教育家張天麒學習鋼琴。於2012-2015年間就讀於澳洲的悉尼音樂學院（Sydney Conservatorium of Music) ，主修作曲。期間，師從於多位不同風格的著名作曲家，包括：作曲係主任Matthew Hindson教授、Dr Paul Stanhope、Dr Daniel Rojas和 Dr Ivan Zavada。學習期間，其音樂作品被悉尼燈光節（Vivid Sydney）主辦方選中並在活動中播出。

回港後，受香港著名音樂監製、作曲人伍樂城先生賞識，任教於他名下的伯樂音樂学院。目前，任職於TVB旗下的星夢娛樂音樂總監，主要為星夢娛樂同無綫電視劇集製作音樂，做作曲同編曲。近年，还得到投资人的鼎力支持，与歌手谷娅溦斥資6位數開設一所專業的音樂學院。開張當日，並獲香港無線電視總經理曾志偉先生親臨現場為其助陣。

## 作品一覽
### 2020年

*伍富橋 - 屁屁偵探（屁屁偵探》主題曲，監）
*天意（純音樂）（《迷網》插曲，曲）
*菊梓喬	- 不相信別人（《刑偵日記》片尾曲，曲）
*Action（純音樂）（《欺詐劇團》主題曲，曲）
*Red Carpet（純音樂）（《欺詐劇團》片尾曲，曲）
*有始有終（純音樂）（《御赐小仵作》片頭曲1，曲／編／監）
*連詩雅 - 路再荒你在旁（《御赐小仵作》片頭曲2，曲／編／監）

### 2021年

*谷婭溦 - 習慣（《陀槍師姐2021》片尾曲，曲／監）
*吳浩康 - 摯友（《失憶24小時》主題曲，編／監）
*譚嘉儀 - Falling in Love（《愛美麗狂想曲》插曲，監）
*譚嘉儀 - 喜愛便一起（《一笑渡凡間》主題曲，監）
*譚嘉儀 - 你我她（《七公主》主題曲，監）
*谷婭溦 - 不敢開口（《星空下的仁醫》插曲，監）
*谷婭溦 - 魂繞夢牽（《驪歌行》片尾曲，監）
*譚嘉儀 - 不可能發生（《智能愛人》主題曲，監）
*谷婭溦 - 不敢開口（《星空下的仁醫》插曲，監）
*胡鴻鈞、何依婷、羅天宇 - 祝君好（合唱版）（《十月初五的月光》片尾曲，監）

### 2022年

*冼靖峰、張馳豪、黃奕斌、林沚羿、詹天文、鍾柔美 - 青春不要臉（《青春不要臉》主題曲，監）
*聲夢傳奇2學員 - 我超越我（《聲夢傳奇2》主題曲，監）
*有始有終（《機靈女法醫》片頭純音樂，曲／編／監）
*連詩雅 - 路再荒你在旁（《機靈女法醫》片尾曲，曲／編／監）
*鄭俊弘 - Stand By Your Side（《金宵大廈2》插曲，編／監）
*吳浩康 - 大志（《食腦喪Ｂ》主題曲，編／監）
*何廣沛、郭子豪、方紹聰 - 大志（《食腦喪Ｂ》片尾曲，編／監）
*何晉樂、孫漢霖 - 身分對調（《雙生陌生人》主題曲，監）
*詹天文 - 再說我願意（《雙生陌生人》插曲，監）
*吳若希 - 五味回憶（《尚食》主題曲，曲／監）
*詹天文 - 愛情許可證（《尚食》片尾曲，曲／監）
*潘靜文、孫漢霖	- 一生找到你（《童時愛上你》主題曲，監）
*聲夢傳奇2參賽者 - 我超越我（《聲夢傳奇2》主題曲，監）
*炎明熹 - 一水兩方（《回歸》主題曲，曲／監）
*上流一族（純音樂）（《白色強人II》主題曲，監）
*王灝兒 - Wish（《白色強人II》片尾曲，監）
*周嘉洛 - 我就是主角（《痞子殿下》主題曲，監）
*JW 王灝兒 - 花不起溫暖（《痞子殿下》插曲，監）
*HANA 菊梓喬 - 我就像從前（《夢華錄》主題曲，曲／編／監）
*潘靜文 - 明天開始（《夢華錄》片尾曲，監）
*王灝兒 - 美麗戰場（《美麗戰場》主題曲，曲／編／監）
*張馳豪 - 沒法等你（《美麗戰場》片尾曲，監）
*何晉樂 - 上車伴侶（《下流上車族》片尾曲，曲／編／監）
*林智樂 - 一生何求（《下流上車族》插曲，監）
*蔡愷穎 - 幸運是我（《下流上車族》插曲，監）
*鄭俊弘 - 天不會錯（《法證先鋒V》主題曲，曲／監）
*王敏奕 - 或者（《法證先鋒V》插曲，曲／編／監）
*鄭俊弘 - 輕輕放開（《輕·功》主題曲，曲／監）
*連詩雅 - 好男人（《有種好男人》主題曲，曲／編／監）

### 2023年

*谷婭溦 - 若離於愛（《飛狐外傳》片尾曲，曲／編／監）
*詹天文 - 原來寂寞得多（《新四十二章》插曲，監）
*張馳豪 - 隱形火（《隱形戰隊》主題曲，監）
*吳業坤 - 離場沒有理由（《隱形戰隊》插曲，監）
*連詩雅 - 他不是你（《隱形戰隊》片尾曲，曲／編／監）
*馬國明、林夏薇、張穎康、黃嘉樂 - 友情歲月（《法言人》插曲，監）
*炎明熹 - 戀愛這命題（《法言人》片尾曲，曲／編／監）
*姚焯菲、張馳豪 - 氣泡青瓜（《川內相親》主題曲，曲／編／監）
*詹天文 - 得到快樂的勇氣（《川內相親》片尾曲，曲／編／監）
*谷婭溦、陳展鵬 - 暗房（《隱門》主題曲，曲／編／監）
*龍婷、丁文俊 - 萬水千山縱橫（《天龍八部》主題曲，監）
*李佳、羅啟豪 - 倆忘煙水裡（《天龍八部》片尾曲，監）
*伍富橋 - 和你有些（《靈戲逼人》主題曲，編／監）
*張振朗、潘靜文 - 似夢迷離（《靈戲逼人》插曲，監）
*詹天文 - 白金升降機（《靈戲逼人》插曲，監）
*吳業坤 - 怒火（《破毒強人》主題曲，曲／監）
*谷婭溦 - 城市迷霧（《破毒強人》片尾曲，曲／編／監）
*鍾柔美 - 寵寵（《寵愛Pet Pet》主題曲，曲／監）
*蔡愷穎 - 好感的定義（曲／編／監）
*林智樂、趙小婷 - 抱著百年（《長風渡》主題曲，曲／編／監）
*四氣五味（《你好，我的大夫》主題曲，曲／編／監）
*谷婭溦 - 不會道別（《你好，我的大夫》插曲，監）
*吳若希、陳展鵬、戴祖儀、吳業坤 - 盡情唱（《香港人在北京》主題曲，監）
*詹天文 - 忘生記死（《羅密歐與祝英台》主題曲，編／監）
*王灝兒 - 原來無明天（《羅密歐與祝英台》插曲，曲／監）
*周吉佩 - 梁山伯的華爾茲（《羅密歐與祝英台》片尾曲，曲／監）
*林智樂 - 未知探索（《神探同盟》主題曲，監）

### 2024年

*谷婭溦 - 孤島（《旁觀者》主題曲，監）
*谷婭溦 - 保存 紀念 回憶（《旁觀者》片尾曲，曲／編／監）
*冼靖峰 - 本尊不是我（《本尊就位》主題曲，監）
*谷婭溦 - 同枕（《再見·枕邊人》主題曲，曲／監）
*羅天宇、吳若希 - 再見枕邊人（《再見·枕邊人》插曲，曲／監）
*黃洛妍 - 我的天下（《命轉皇后》主題曲，編／監）
*炎明熹 - 錯過·再實現（《逆天奇案2》片尾曲，曲／編／監）
*陳展鵬 - 後悔萬年（《逆天奇案2》插曲，監）
*古巨基 - 就算天空塌下来（《巾幗梟雄之懸崖》主題曲，曲）

## 電視節目
*聲夢JUNIOR 嘉賓 

## 參考

## 出面網頁
*
狄波拉嘉

**狄波拉嘉**（**Deborah Kerr**，）係20世紀英國女演員，六度獲提名奧斯卡金像獎最佳女主角獎，不過都攞唔到。
嘉寶仙

**嘉寶仙**（**Capucine**，本名**Germaine Hélène Irène Lefebvre**，）係20世紀法國女演員同模特兒，出名電影作品包括《良宵花弄月》同《貓兒叫春》。
嘉芙蓮丹露

**嘉芙蓮丹露**（**Catherine Deneuve**，）係20世紀法國女演員，出名電影作品包括《最後一班地車》同《情證今生》。
愛雲芬芝

**愛雲芬芝**（**Edwige Fenech**，）係意大利女演員同電影監製，1970年代拍過一系列鹹濕電影而出名。
## 出面網頁

類:意大利女演員
高蒂韓

**高蒂韓**（**Goldie Hawn**，）係20世紀美國女演員，憑電影《偷戀隔牆花》攞1969年奧斯卡最佳女配角獎。
李雲奇里夫

**李雲奇里夫**（**Lee Van Cleef**，）係20世紀美國男演員，出名電影作品包括《獨行俠江湖伏霸》同《獨行俠決鬥地獄門》。
今昔補習社

《**今昔補習社**》（）係香港MakerVille製作嘅細路節目，由鄧祖欣（Pamela）（2023年）、Peter（2023年）、符氣柏（Indome）（2023-2024年）、黃可盈（Flavia）（2023-2024年）同姚祖恩（JoJo）（2023-2024年）主持，2023年6月10號到2024年12月28號逢禮拜六17:30-18:00喺香港電視娛樂ViuTV播。節目每集會分別講一個同現代同古代有關嘅主題。

## 每集一覽
### 2023年

### 2024年

## 節目調動
*2023年12月9號：由於受《共建美好社區大匯演》相關節目調動影響，原時段改播《大鳴大放》，第27集提早到16:30-17:00播。
*2024年1月6號：由於直播《中銀香港網球公開賽2024 - 單打準決賽》，第31集調到1月7號禮拜日14:30-15:00播。
*2024年1月13號：由於受《設計營商周2023設計創變者》相關節目調動影響，原時段改播《大學關鍵詞》，第32集提早到17:00-17:30播。
*2024年6月15同22號：由於受《歐洲國家盃2024》相關節目調動影響，原時段改播《大學關鍵詞》，第54同55集提早到16:00-16:30播。
*2024年7月27、8月3同10號：由於受《2024巴黎奧運》相關節目調動影響，原時段改播《大學關鍵詞》，第60、61同62集提早到09:55-10:25播。
*2024年8月17同24號：由於受《睇過學過先識碳》相關節目調動影響，原時段改播《大學關鍵詞》，第63同64集提早到16:00-16:30播。
*2024年11月2號：由於13:55-18:45直播《保誠香港網球公開賽2024 - 單打準決賽》，第74集調到11月3號禮拜日15:00-15:30播。

## 出面網頁
*ViuTV：今昔補習社

## 節目變遷
相逢何必曾相識 (電影)

**相逢何必曾相識**（**John and Mary**）係1969年美國電影，由德斯汀荷夫曼、美雅花露主演，彼得葉士執導。
恨不相逢未嫁時

**恨不相逢未嫁時**（**That Dangerous Age**）係1949年英國電影，由梅娜萊、李察奇連、羅渣李惠斯、碧姬甘明絲主演。
一切從音樂再開始

《**一切從音樂再開始**》（**Begin Again**）係2013年美國電影，由姬拉麗莉、麥克雷法路主演，約翰卡尼執導。

## 譯名
套戲嘅香港譯名係參考咗商業電台節目《一切從音樂開始》。
在晴朗的一天收檔

《**在晴朗的一天收檔**》（**A Prairie Home Companion**）係2006年美國電影，由活地夏里遜、湯美李鍾斯、奇雲格連、維珍妮亞美臣、梅麗史翠普、麗麗湯蓮主演，羅拔阿特曼執導。

## 譯名
套戲嘅香港譯名係參考咗商業電台節目《在晴朗的一天出發》。
龍鳳配

**龍鳳配**（**Sabrina**）係1954年美國電影，由堪富利保加、柯德莉夏萍、威廉荷頓主演，比利懷特執導。
甜姐兒 (美國電影)

**甜姐兒**（**Funny Face**）係1957年美國電影，由佛烈雅士堤、柯德莉夏萍主演，史丹利杜倫執導。
儷人行

**儷人行**（**Two for the Road**）係1967年美國電影，由柯德莉夏萍、阿爾拔芬尼、積琪蓮貝茜、格羅杜芬主演，史丹利杜倫執導。
擔保有限公司

**擔保有限公司**（），又叫**擔保公司**或者**保證公司**（），係有限公司一種，但係冇股份，所以亦冇股東，只有擔保人（有啲人會用 ｢股東｣ 字眼，其實係指擔保人），而擔保人要負嘅責任，係限於公司無法償還債務或者要清盤嗰陣，負起應承咗負責嘅資本額，叫擔保金（），但係擔保金可能只係一個好細嘅金額。擔保有限公司係一種普通法嘅概念，有啲似大陸法系嘅基金會。

擔保有限公司通常係用來減低非牟利組織嘅風險，同時提高組織嘅公信力。啲公司可能係普通牟利公司特別為咗履行佢哋嘅企業社會責任而設立嘅子公司，亦可能係做一啲文化、科學、藝術、體育、宗教、教育、研究等等有關嘅嘢。

擔保有限公司通常都係非牟利，但亦有牟利嘅擔保有限公司，例如，世界四大會計師行嘅母公司（德勤、安永、畢馬威 同羅兵咸永道）全部都係擔保有限公司；保柏亦係擔保有限公司。

雖然係普通法嘅嘢，但係並唔係所有行普通法嘅地方都有擔保有限公司，例如，喺加拿大淨得亞省同斯高沙省有爾樣嘢（以前多啲，後來冇咗），大部分省份都冇。

另外，有啲地方可能有有股份嘅擔保有限公司，喺爾啲地方，冇股份擔保有限公司又叫純擔保公司（），而有股份嘅擔保有限公司又叫混合式公司（）。

注意，雖然部分免稅嘅慈善團體都係擔保有限公司，但係擔保有限公司同慈善團體係唔同概念，註冊做慈善團體要向稅務局申請。

## 睇埋
* 慈善團體
* 非牟利組織

## 參考
水鹿

**水鹿**（**Rusa unicolor**）係鹿嘅其中一個品種，主要分佈印度次大陸、東南亞、華南，自2008年被列入IUCN紅色名錄。
臺灣松

**臺灣松**（**Pinus morrisonicola**）又叫**臺灣五葉松**、**臺灣五針松**，係松屬嘅其中一個品種，屬臺灣特有種。
獵物 (打獵)

喺打獵入面，**獵物**係指經打獵而攞到嘅野生動物，常用用途包括攞佢哋嘅肉或者毛皮，又或者純粹當戰利品整成標本收藏。
蘇永耀

**蘇永耀**，台灣資深傳媒人，而家係《自由時報》政治中心副主任。

由於佢喺媒體裡面嘅工作經驗，有啲台灣傳媒行業嘅講座都不時會搵佢嚟分享。

## 事件
2019年1月16號，香港親中派媒體《大公報》發放假新聞，頭版全版報導咗學生動源三名成員喺台灣嘅活動。報導指佢哋同台灣總統蔡英文嘅「密使」會面，話佢哋喺「台獨」同「港獨」之間有勾結。之後台灣媒體《自由時報》喺隔日出報道，指出《大公報》所講嘅「密使」其實係《自由時報》嘅蘇永耀，而兩方嘅會面係為咗進行訪談。
## 參考
獵頭

**獵頭**係古代有啲族群嗰習俗，將敵方嘅人殺死後切咗個人頭（廣義上可以包括任何身體部位）當做戰利品收藏。有呢隻習俗嘅族群會叫做**獵頭族**。
德晉集團陳榮煉案及瀛海集團蔡偉振案

本文簡述一堆以德晉集團為主，瀛海集團為副，一齊審理嘅案件之法律消息。
## 過程
响二〇二一年十二月三號，《財新網》報道，佢整合公開資訊，發現除咗太陽城集團之外，涉及較多與賭博相關嘅大陸案件之澳門賭廳經營者為德晉集團，亦得知有個叫衞品良嘅大陸人，唔單止同時做呢兩檔嘢嘅疊碼仔，重入股後者，直接參與分紅，更喺澳門請咗班人去接待賭客。响二〇二一年十二月十號，南方財經全媒體報道：佢檢查之後得知，《12309中國檢察網》由二〇一九年一月一號至當時，一共刊登咗五篇涉及德晉集團嘅起訴書，其中之一指控呢檔嘢靠同人哋合作，跨境開賭開到大陸。

响二〇二二年一月廿九號：澳門司法警察局通知傳媒，佢根據太陽城集團周焯華案嘅後續調查，捉多咗兩個人；《香港01》及《濠博新聞》話得知上述被捕者包括德晉集團呀頭陳榮煉。响二〇二二年一月卅號：澳門司法警察局召開新聞發布會並將佢哋交畀澳門檢察院偵辦，透露上述逮捕嘅日期係二〇二二年一月廿八號；《濠博新聞》話得知另外嗰個被拉嘅係瀛海集團呀頭蔡偉振。响二〇二二年一月卅一號：澳門司法警察局發布新聞稿，話响二〇二二年一月廿九號捉多咗另外兩個疑犯——係五十五歲姓周嘅香港男人及卌二歲姓陳嘅澳門女人，並已經交咗佢哋畀澳門檢察院偵查；《濠博新聞》話得知嗰兩個都係德晉集團嘅人。

响二〇二二年十二月五號，澳門初級法院開庭審理呢單嘢：被告係陳榮煉、王佩琼、張秀碧、廖永亨、陳錦志、李達泉、蔡偉振、李滿星及譚桂嫦；刑事罪名為黑社會的罪、犯罪集團罪、在許可地方內不法經營賭博罪、詐騙罪（相當巨額）、不法經營賭博罪、清洗黑錢罪（加重）及為賭博的高利貸罪；另有民事賠償請求——澳門檢察院為澳門特區政府要575,213,187.00港元或一個關乎欠交博彩税多少嘅未計數額，永利渡假村（澳門）股份有限公司要48,251,602.75港元，澳娛綜合度假股份有限公司要35,648,247.00港元，威尼斯人澳門股份有限公司要46,991,348.63港元，美高梅金殿超濠股份有限公司要3,828,581.50港元。

一審响二〇二三年四月廿一號宣判：喺刑事罪名方面，陳榮煉被判處十四年實際徒刑，王佩琼及張秀碧各被判處十年實際徒刑，廖永亨被判處十一年實際徒刑，李達泉被判處七年實際徒刑，陳錦志、蔡偉振、李滿星及譚桂嫦均獲判無罪；上述五個罪犯除咗被判處一齊揹起上段列出嗰幾筆數額列咗出嚟嘅民事賠償，重要畀81,154,613.00港元過銀河娛樂場股份有限公司，以彌補其賭底面勾當對各方造成嘅財產損失——嗰六條數均會衍生即日起計嘅法定利息。

响二〇二四年一月十一號，澳門中級法院就其上訴案宣判：由於全部（相當巨額）詐騙罪開釋……喺徒刑方面，陳榮煉、王佩琼、張秀碧及廖永亨嘅各減一年，李達泉嘅冇變；喺賠款方面，嗰五大博彩企業冇得收，澳門特區政府則收更多——864,042,275港元純粹由嗰五個人夾份畀，1,641,789,150港元嘅承擔者唔止得佢哋，重有一堆陳榮煉操控嘅賭底面公司之組成人士。

澳門檢察院及一共五個有罪被告都就上述裁決上訴，澳門終審法院對此嘅宣判日期係二〇二四年十一月廿八號——刑期照舊；索款大減，新安排為：1,629,059,150.00港元由陳榮煉、王佩琼、張秀碧、廖永亨及李達泉分擔，201,256,750.00港元由陳榮煉、王佩琼及廖永亨分擔，全部要交予澳門特區政府。

## 碎料
*陳榮煉曾經偷渡返澳門。
*蔡偉振協助過陳榮煉辦理延長台灣居留權期限嘅手續。
*吳若軒有試圖動用陳榮煉名下位於台灣之銀行户口內嘅錢。

## 註解

## 呤時
*司法警察局 Policia Judiciaria
*司法警察局 Policia Judiciaria
*澳門特別行政區檢察院
*澳門特別行政區法院網站 | 新聞消息
*澳門特別行政區法院網站 | 新聞消息
*澳門特別行政區法院網站 | 新聞消息
*澳門特別行政區法院網站 | 新聞消息
*澳門日報
*澳門日報
*TDM
*TDM

## 參考
聖經譯本

**聖經譯本**（）係指由原本用希伯來文、亞拉姆文同通用希臘文寫嘅聖經翻譯做第啲唔同語言嘅版本。到2022年，聖經至少有724個語言嘅完整譯本。

## 相關爭拗
事實係，聖經翻譯呢家嘢就算喺歐美，都有相當嘅爭議性。歐美基督徒不時都會喺度拗聖經要點譯：聖經原版係古希伯來文同古希臘文等嘅西洋古文寫嘅，而現代嘅歐美人就要將呢啲文本譯做英文、德文同葡文等嘅現代歐洲語言。有部份嘅翻譯員翻聖經嗰陣時，會追求寫到似原版，會喺譯版入便直接使用一啲古希伯來文同古希臘文嘅字詞，甚至乎係啲句子嘅句法寫到似古代語言噉。另一方面，又有啲翻譯員追求譯到似現代語言，選字詞嗰時會盡可能揀一啲現代語言會用嘅字眼。

## 參考資訊
註釋：

文中嘅引用來源：
𡁻檳榔

**𡁻檳榔**係指將檳榔仁（有時會加埋蔞葉同熟石灰）放落口𡁻嘅習俗，喺東南亞、密克羅尼西亞同南亞流行。呢種行為會成癮，亦會引發口腔癌。
百納被

**百納被**（**Quilt**）係種被，用兩塊或更多嘅布縫製成。喺西方文化，被上面通常係格仔或者重覆嘅幾何圖案。
中央山脈

**中央山脈**係臺灣最主要嘅山脈，南北走向，由宜蘭縣去到屏東縣，長約莫310公里，將臺灣東岸同中西部分隔開。
太著緊

《**太著緊**》係香港歌手李中希嘅第一張個人唱片，都係佢唯一一張音樂專輯，1996年推出。
## 曲目

## 參考來源
壓力測試

**壓力測試**係一類測試，主要原則係將超出設計負荷嘅需求放落個系統，直到個系統頂唔住。
## 類型
*壓力測試 (金融)
*壓力測試 (電算)
林柏勛

**林柏勛**，台灣時代力量政治人物，交通專欄作家、影評人，現任時代力量決策委員，行人零死亡推動聯盟理事、行行好研究學會發起人，2022年曾經代表時代力量參與臺北市第三選舉區議員選舉，但未能當選。
林泓泰

**林泓泰**，台灣時代力量政治人物，2022年曾經代表時代力量參與臺北市第六選舉區議員選舉，但未能當選。
朱哲成

**朱哲成**，台灣政治人物，曾經加入過民進黨同台灣民眾黨，2022年曾經代表時代力量參與桃園市第八選舉區議員選舉，但未能當選。
徐鈺雯

**徐鈺雯**，台灣時代力量政治人物，科技業工程師出身。佢被部分人視為親近立委邱顯智、王婉諭嘅「行動時代」派。

## 學歷

* 台北科技大學化工系學士
* 北科附工化工科（桃園農工）

## 早年經歷
佢畢業喺台北科技大學化工系，畢業之後喺電子科技行業做咗十幾年嘅工程師；之後有兩個仔陸續出世，為咗全心照顧佢哋嘅成長，佢亦做咗好幾年全職媽媽。

## 政見同埋關注議題
佢關注嘅桃園在地議題有交通問題、公共托育等。對於桃園市社會住宅質量問題，佢亦有所關注。

另外佢亦關注勞工同環保議題、主張打造動物友善城市、智慧城市、科技城市治理、打造友善就業環境同埋關注樂齡人士。

喺多元性別族群議題方面，佢亦支持進一步推廣性別意識，性取向平等教育，促進公共空間對多元性別族群更友善，持進一步完善同性婚姻嘅相關政策。

## 參選紀錄

* 2022年，佢代表時代力量參與桃園市第四選舉區議員選舉，但只得3508票，未能當選。

### 第11屆中華民國立法委員選舉
喺第11屆中華民國立法委員選舉入面，佢出選桃園市第一選舉區（蘆竹、龜山），挑戰現任民進黨立委鄭運鵬，另外同區仲有國民黨參選人牛煦庭。徐鈺雯話，希望俾選民能有藍綠以外嘅選擇，無論邊個當選，時代力量都會一視同仁咁監督。

## 外部連結
* 
## 參考來源
鄒明諺

**鄒明諺**，台灣時代力量政治人物，現任時代力量台中黨部執行長。2022年曾經代表時代力量參與臺中市第十三選舉區議員選舉，但未能當選。

2026年時，台灣前進陣線再次提名鄒明諺代表時代力量參選。

## 學歷

* 永隆國小
* 光榮國中
* 臺中一中
* 國立中正大學政治學系國際關係組 & 比較政治組

## 經歷

* 霧峰國際青年商會 2024 年會長
* 拾光青創協會理事長
* 十八庄迎媽祖文化協會公關
* 內新庄社區發展協會理事
* 大里 Go 爭氣陣線發言人
* 反霧峰殯葬區峰谷坑口聯合自救會發言人

## 政治立場同關注議題
佢關注環保議題，例如係台中市大里區漢杞醫療廢棄物焚化爐喺操作許可過期後仍持續運作造成空氣污染嘅問題。

## 選舉紀錄

## 外部連結

* Instagram專頁
* Facebook專頁

## 參考來源
李冠霖

**李冠霖**可以係指：
*李冠霖 (台灣)：台灣時代力量政治人物
*李冠霖 (香港)：香港前新聞主播
李冠霖 (香港)

**李冠霖**（1992年出生），係一位香港傳媒工作者同埋前香港有線電視新聞主播同編輯。

李冠霖喺香港中文大學同埋新亞書院畢業，讀書時期做過新聞同傳播學院英文雜誌Varsity嘅記者同編輯，曾經訪問過美沙酮使用者，報道過香港空氣污染問題同埋油麻地書信檔等。佢亦曾經係有線新聞實習。
張雨柔

**張雨柔**，台灣時代力量政治人物，2022年曾經代表時代力量參與高雄市第十一選舉區議員選舉，但未能當選。
吳翌立

**吳翌立**，台灣時代力量政治人物。

## 學歷

* 康寧護專大專

## 經歷

* 新光醫院護理師
* 補習班護理師
* 反坤輿自救會成員
* 時代力量苗栗縣議員葉忠倫辦公室主任

## 選舉經歷

## 外部連結

* Facebook專頁

## 政治立場
喺2022年，佢接受彩虹平權大平台問卷訪問嘅時候，有表達支持一啲被視為對LGBT平權友善嘅政策。

## 參考來源
湯茹婷

**湯茹婷**，台灣無黨籍政治人物，2022年曾經代表時代力量參與高雄市第十選舉區議員選舉，但未能當選。曾任時代力量決策委員、時代力量高雄黨部主任、時代力量立法委員陳椒華高雄服務處主任。

高雄市議會第5屆議員選舉第10選舉區議員參選人。
顧崇德

**顧崇德**，台灣時代力量政治人物，2022年曾經代表時代力量參與高雄市第九選舉區議員選舉，選舉過程中曾多次抨擊政二代世襲政治現象，如同樣為高雄市第九選區國民黨籍的現任議員鄭安秝，顧崇德曾在選舉過程中，邀請鄭安秝公開討論青年創業政策。

參與選舉過程中，顧崇德提出九大面向的政策，分別為交通、青年創業、居住、長照、兒少、體育、海洋、城市行銷、議會透明

1.交通我來顧:(1)推動停車場月租方案並輔導畸零地設停車場。(2)推動道路健檢，針對道路破碎程度訂定鋪設辦法。(3)全面檢視鳳山道路設計，廢除非必要待轉區。(4)全面檢視鳳山道路標線，降低車禍比例。

2.青創我來顧:(1)推動大學實習制度改革，分割實習與工讀型態。(2)推動創業師徒制，讓培力計劃夯實創業所需。(3)爭取高雄政府標案，登記於高雄且成立時間未滿五年公司優先得標。

3.居住我來顧:(1)推動管委會評鑑計畫，監督怠惰消極管委會，並對大樓財政提出警示。(2)推動高雄空屋稅，針對非自用住宅且無出租房課徵累進稅率。

4.長照我來顧:(1)爭取 76 里全面設置社區長照站。(2)推動重返社會失能心理復健計劃，協助失能者回到職場。

5.兒少我來故:(1)爭取國小生每三個月一次職場體驗，充足學童的職業探索。(2)爭取鳳山區國中小設置 Codeting課程，訓練學童邏輯思維能力。

6.體育我來顧:(1)推動運動經紀人計劃，協助教練及具潛力選手對接海外資源。(2)爭取鳳山 24 小時運動中心及不斷電籃球場。(3)爭取鳳山區球場全面升級，室外水泥球場全面翻新 PU 材質。

7.海洋我來顧:(1)推動南星計畫區釣點全面開放及高雄漁網實名制執行。(2)爭取閒置漁港改造垂釣親子觀光區。

8.城市行銷我來顧:(1)協助觀光局運用 NFT 操作城市行銷，賦能觀光產業。(2)推動標案最低價標改最有利標，優化城市觀光量能。

9.議會透明我來顧:(1)建立崇德市政顧問團，廣納各方專業領域意見。(2)每會期製作報告書，問政成果透明化。
吳韋達

**吳韋達**，台灣政治人物，曾經係時代力量成員，後來轉投民眾黨。

吳韋達喺2018年代表時代力量參選彰化縣議員，當年11月以8,721票當選成為時代力量彰化縣議員。但係喺2022年返嚟，佢尋求連任嘅時候竟然以8票之差輸咗選。

不過，該區得票最後一名當選人，無黨籍議員林茂明，之後被揭發買票，2023年4月一審被判當選無效。根據選罷法嘅規定，如果喺第二次上訴中被判當選無效，咁林茂明議員嘅資格就會被取消，而吳韋達會接替佢嘅位置。

## 參考
鄭宇焱

**鄭宇焱**，台灣時代力量政治人物，現是時代力量發言人，曾經擔任時力立委陳椒華國會助理/法案主任同埋台灣土地正義行動聯盟秘書長，2022年曾經代表時代力量參與彰化縣第四選舉區議員選舉，但未能當選。

佢擁有東吳大學法律系學歷，細細個出身自農村一個一般勞工階級家庭，並無政治世家背景或資源。

## 政治立場
佢係時代力量嘅成員，主張台灣作為獨立國家，亦有支持LGBT群體。

## 外部連結

## 參考來源
沙電池

**沙電池**可以係
*熱能電池，用沙儲熱能。
* 一種用濕砂做電解質嘅化學電池，British and Irish Magnetic Telegraph Company 早喺 1852 年 ７ 月試用。

## 睇埋
*電池
蔡惠婷

**蔡惠婷**，台灣時代力量政治人物，2022年曾經代表時代力量參與新竹市第一選舉區議員選舉，並成功當選。

## 關注議題
佢關注嘅議題環繞教育議題，主張新竹市政府針對教育領域投入更多資源。

## 參考來源
王浩

**王浩**可以指：
## 中國古代
* 王浩 (東晉)，王導個孫，王恬個仔。
* 王浩 (成化進士)，明朝成化二年進士，應天府上元縣人。
* 王浩 (萬曆進士)，明朝萬曆二十三年進士。
## 中國近代
* 王浩 (1963年出世)，中國政治人物，現任中共浙江省委副書記、浙江省人民政府代省長。
* 王浩 (1971年出世)，中國政治人物，現任雲南省人民政府黨組成員、副省長。
* 王浩 (1975年出世)，中國政治人物，現任中共安康市委副書記、安康市人民政府市長。
* 王浩 (跆拳道運動員)，中國男子跆拳道運動員。
* 王浩 (乒乓球運動員)，中國男子乒乓球運動員。
* 王浩 (競走運動員)，中國男子競走運動員。
* 王浩 (法官)，中華人民共和國法官，因為南京彭宇案而聞名。
* 王浩 (外交官)，中華人民共和國外交官，曾任駐莫桑比克大使。
* 王浩 (水文水資源專家)，中國工程院院士。
* 王浩 (僧人)，藏傳佛教噶舉派活佛，雲南高僧。
* 王浩 (歌手)，TF家族四代練習生。
## 台灣
* 王浩 (詩人)，民國初年詩人，王易之弟。
* 王浩 (數學家)，台灣移民美國的華人哲學家、數理邏輯學家。
* 王浩 (臺北市議員)，曾經係臺灣傳媒界嘅資深媒體人，後來成功轉戰政壇，當選數屆臺北市議員。
* 王浩 (嘉義)，政治人物，當選2022嘉義市議員。
熱能電池

**熱能電池**、**熱電池**係用喺儲同放熱能嘅結構（睇埋熱能儲放）。呢款電池可以暫時儲存能量，喺第二個時間放返出嚟。熱電池嘅嘅結構，基本係大大嚿嘅液體或者固體，吸收同放出能量，令其溫度改變。有啲熱電池令液體或者固體改變物質狀態，做到吸收同放出能量。
潛·規則

《**潛·規則**》（）係香港電視廣播有限公司嘅本地遊節目，4K製作，由古天祥、何泳芍、李君妍、葉泓聲、魏韻芝主持，主持人會去各個香港潛水熱點體驗職業潛⽔。

節目喺2022年10月29號喺myTV SUPER首播，總共10集；之後再安排喺2023年5月8號到5月19號禮拜一到五20:30-21:00喺無綫電視J2台播（因為數碼電視廣播制式所限，電視播嘅係高清版）。

## 出面網頁
*[潛·規則(4K版) - myTV SUPER](https://www.mytvsuper.com/tc/programme/deepdivehongkong_136983/%E6%BD%9B%C2%B7%E8%A6%8F%E5%89%87(4K%E7%89%88)/)
*潛·規則 | TVB 無綫電視
代碼難讀化

**難讀化**（；）係指攞住一段源碼或者機械碼，特登整到佢對人同電腦嚟講難讀。代碼難讀化係軟件工程同相關工作上成日要做嘅一段工序。

## 概論

想像家陣有班軟件工程師，佢哋寫好咗隻新軟件嘅源碼，而且乜測試都做好嗮，隻軟件夠嗮高質可以出街攞去賣。但喺呢個時候，佢哋又要閉翳一樣嘢：如果佢哋就噉畀隻軟件出街，啲人有可能會攞隻軟件嘅源碼去複製，用嚟整翻版；為咗保障佢哋嘅知識產權，班軟件工程師就會想做啲工夫，唔畀啲人隨便複製隻軟件嘅源碼；除此之外，源碼易改又表示啲正當嘅用家可能會貪玩亂咁改啲碼，改改吓搞軭隻軟件。

因為上述呢啲緣故，廿一世紀初嘅軟件工程師好多時都會使用代碼難讀化：佢哋會攞住隻軟件段源碼或者（轉化好嘅）機械碼，將啲碼執吓佢，令到段碼變到對人類同電腦嚟講難讀難明。代碼難讀化做好咗之後，佢哋就畀隻軟件出街。舉個簡化例子，好似下面嘅 C 例子碼噉，就做咗難讀化：


```c
int i;main(){for(i=0;i["]<i;++i){--i;}"];
read('-'-'-',i+++"hell\
o,world!\n",'/'/'/'));}read(j,i,p){
write(j/p+p,i---j,i/i);}
```


而一段比較整齊易讀嘅 C 碼望落比較似係噉嘅：


```c
int i;
  
void write_char(char ch)
{
    printf("%c", ch);
}
  
int main()
{
    for (i = 0; i < 15; i++) {
        write_char("hello, world!\n"[i]);
    }
    return 0;
}
```


篇文跟住落嚟嘅內容，假設讀者已經有齊嗮程式編寫啲基本知識。

## 目標
代碼難讀化目的係要達致：
*隱密：令到個程式嘅控制流程難以睇清楚。
*成本要合理：同任何工程學上嘅工作一樣，做嘢嘅人唔淨只要達到想要嘅效果，仲需要個成本有返咁上下低，如果成本高得滯件產品就難以量產。
*複雜度要高：代碼難讀化往往想令段碼嘅複雜度有咁高得咁高，同時又唔損害隻軟件嘅表現；表現包括「個程式做到佢嘅功能要嘥幾多時間，嘥嘅時間係愈少愈好」。
*頑健：一套做難讀化嘅方法，有必要能夠抵抗啲自動化嘅拆解技術。亦可以睇吓密碼學講到嘅密碼分析。

## 技巧
要做難讀化，軟件工程師有好多技巧可以用，比較簡單嘅有：
*死碼（dead code）：指一段碼永遠唔會行得到（例如係行嘅條件永遠唔會有可能達到；睇下面段虛擬碼）或者就算行咗段碼，段碼嘅 output 唔會畀個程式嘅任何部份攞嚟用；做代碼難讀化嘅人，有陣時會加少少死碼落段源碼度，用意係想擾亂嘗試解讀段碼嘅人。
*:
```c
int a = 0;
  if (a > 1000) { // 如果 a 數值永遠冇可能超過 1000，噉呢個 if 下嘅碼就永世都唔會行。
    // [省略...]
  }
```

*最佳化：做最佳化嘅過程，成日都會搞到段碼變得冇咁易睇；數學上最有效率嘅演算法，往往唔多合乎人腦直覺嘅諗嘢方式。
*軟件工程師可以將啲碼嘅次序掉轉，甚至加啲 goto 落去令到段碼行起上嚟會「跳嚟跳去」，同時一路  住個程式嘅行為唔變。
... 呀噉。

## 睇埋
*加密：密碼學成日用嘅一種技巧；簡化講，加密做嘅嘢如下－攞住一段符號，將段符號做轉化，轉化會變咗好似語無倫次噉嘅樣，而且淨係得寫符號嗰一方同埋有權睇串符號嗰一方先至知密匙，知密匙先可以解讀到串符號，最後達致「唔畀任何外人得知串符號講乜」噉嘅效果；視像遊戲嘅製作過程，出嗮名成日會同啲遊戲嘅源碼做加密。
*惡意程式：整惡意程式嘅人，好興用代碼難讀化嘅技巧嚟令到自己啲惡意程式避得開防毒軟件嘅探測。
*複製保護
*Checksum
*還原工程

## 引述
羅臼町

**羅臼町**（）係日本北海道根室振興局目梨郡嘅一個町，喺知床半島東南部。羅臼町2023年4月30號人口有4,420人，總面積有。

## 攷

## 出面網頁

*
死碼 (編程)

編程上講嘅（）係指一段碼

永遠唔會行得到（例如係行嘅條件永遠唔會有可能達到；睇下面），

  a = 0
  if a>1000: *# 如果 a 數值永遠冇可能超過 1000，噉呢行跟住就會有拃死碼。*
    [省略]

或者就算行咗段碼，段碼嘅 output 唔會畀個程式嘅任何部份攞嚟用。

## 應用

做代碼難讀化嘅人，有陣時會加少少死碼落段原始碼，嚟擾亂嘗試解讀段碼嘅人。
## 睇埋
*加密
## 攷
王浩 (嘉義)

**王浩**，台灣政治人物，2022年曾經代表時代力量參與嘉義市第二選舉區議員選舉，成功當選。

## 事件
2023年7月，佢曾經喺第16屆中華民國總統選舉國民黨總統參選人侯友宜前往嘉義出席宣傳活動嘅時候抗議，直指侯友宜主張嘅九二共識呃人。王浩又話，喺2019年嗰陣習近平已經明確定義「九二共識係一國兩制」嘅台灣方案。而時代力量堅決反對一國兩制，叫侯友宜唔好再詐騙嘉義鄉親。

## 參考
廖子齊

**廖子齊**（）係臺灣時代力量政治人，2018年獲得時代力量提名喺2018九合一選舉參選新竹市議員，以4,566票當選。2022年再獲時代力量提名喺2022九合一選舉參選新竹市議員，以5,366票連任。
## 關注議題
廖子齊一直好注重土地正義同埋農地價值呢啲議題，佢希望新竹市嘅農業發展同埋保育農地嘅問題可以被更多市民關注到。另外佢亦主張市府針對教育領域投入更多資源。

## 參考來源

## 外部連結
*廖子齊 香山女兒前進議會 Facebook專頁
*時代力量新竹黨部Facebook專頁
QuarkXPress

（），喺平面設計業界簡稱 ，係美國 Quark 公司旗下嘅排版軟件，1981年推出。喺 Adobe InDesign 未出現之前，喺英文圈曾經係業界標準，市場佔有率當時超過9成，InDesign 出現嘅時候，佢因為功能過時、服務態度奇差、價錢貴同有唔合理嘅複製保護等等嘅種種原因，喺 Adobe 唔受歡迎嘅情況下仍然係大量用家跳槽，QuarkXPress 失去市場地位。

喺2020年代，QuarkXPress 仍然有一定擁躉，好多時都話植字功能好啲。

## 攷
道地

**道地**（）係香港一個飲品牌子，屬**匯泉國際有限公司**（）嘅主要牌子，1996年喺香港推出，主要賣各種茶類飲品。

## 出面網頁
*道地
*匯泉國際有限公司
返學啦老豆

《**返學啦老豆**》（）係香港MakerVille製作嘅真人騷節目，由陳柏宇同陳子豐主持，2023年6月19號到6月30號逢禮拜一到五23:00－23:30喺香港電視娛樂ViuTV播出。兩位節目主持會分別各去兩間小學體驗時下小學生嘅校園生活。

## 每集一覽

## 出面網頁
*ViuTV：返學啦老豆

## 電視節目變遷
愛美麗•卡亞藝術與設計大學

**愛美麗·卡亞藝術設計大學**（，簡稱 **ECU**）係加拿大卑詩省溫哥華嘅一間公立美術大學；1925年創校。

## 攷

## 出面網頁
*

類:加拿大嘅大學
類:美術大學
類:溫哥華
DF

**DF**，拉丁字母串字，可以指：

*後衞，英文簡寫 DF
*統計自由度，英文簡寫 d.f.
*df (Unix)，Unix 標準命令，用來睇檔案系統用咗同剩返幾多位
斯高沙省美術設計大學

**斯高沙省美術設計大學**（，全名 **Nova Scotia College of Art and Design University**），簡稱 **NSCAD**，係加拿大斯高沙省哈利法斯嘅一間公立美術大學；1887年創校，係全加拿大少數可以主修陶藝嘅專上教育機構。

1887年，為咗紀念維多利亞女皇登基50週年，Anna Leonowens（即係安娜與國王當中嘅安娜本人）提議開間美術學校，等女性可以有能力賺錢，當時叫維多利亞美術設計學校（），紀念維多利亞女皇；1925年間學校升格做專上學院，改名斯高沙省美術學院（），1969年改名斯高沙省美術設計學院（），同年升格做大學。

斯高沙省美術設計大學嘅校園並唔係一笪地方，而係分三橛，而且隔得幾遠下，由海邊嘅  行去市中心嘅  要成半粒鐘。

## 註

## 攷

## 出面網頁
*

類:加拿大嘅大學
類:美術大學
類:哈里法斯
格式手冊

**格式手冊**（ 或者 ），又叫**風格指南**，喺編輯同學術界，係指解釋點寫文章先叫 ｢啱格式｣ 嘅一種手冊，可以係一般文章用，有啲係喺某啲領域專用，甚至係公司機構內部用。有啲格式手冊本來係某啲領域用開，後來第啲人覺得個格式好，變成第啲領域都用埋。

所謂啱格式係指令文章感覺上有一致性（），亦即係點寫先叫 ｢睇落似我哋出版社（或者學校、公司等等）出嘅嘢｣，但係有啲格式手冊可以好詳盡，講埋好多同文法有關嘅嘢（例如英文嘅芝加哥格式手冊），令到有啲人會以為唔啱格式就即係唔啱文法；但係其實格式唔係文法，唔同領域用嘅格式亦都會因為有唔同嘅讀者需要而有唔同。

視乎領域，有時會幾本格式手冊一齊用先夠用。例如，如果某本雜誌揀咗用加新社格式，但係有半學術文章，就可能要用埋芝加哥格式，等引用出處可以有標準格式，又或者如果係藝術雜誌，可能仲要用埋（）。咁嘅情況，就要寫低邊本用先，或者乜嘢情況先用邊本，亦可能有其他例外要處理；內部定落點樣處理哂爾啲情況，夾埋一齊嘅總體格式叫 （內部格式）。

## 中文格式手冊

## 英文格式手冊
喺英文圈，其中一本最常用嘅格式手冊係芝加哥大學出版社出版嘅（），但係因為佢嘅基礎係美式英文，所以喺英國唔會點用，而係用牛津大學出版社嘅 。澳洲亦唔點用，而係可能會用（）。加拿大有幾本自己嘅格式手冊，但係亦會用。

本來其實係寫畀學術論文用，所以感覺冇咁親切，所以報章雜誌通常唔會用，而係用通訊社出嘅格式手冊，例如喺美國通常係美聯社出嗰本，喺加拿大就通常係加新社出嗰本。因為網站通常都想畀人有親切嘅感覺，官方網站上面嘅文章通常亦都係跟爾種通訊社定嘅格式。

唔同嘅學術領域可能有自己慣用嘅格式手冊，例如心理學通常係用美國心理學會出嗰本。

## 註
韋氏字典

**韋氏字典**廣義上泛指掛 ｢韋氏｣（）呢個名嘅是但一本美式英文字典；狹義上，喺北美，特別係喺編輯界，現時通常係指  公司出嘅版本，特別係佢出嘅 （韋氏大專程度字典）。

韋氏字典嘅韋氏（）係美國18至19世紀嘅辭典學者，佢一生人編咗一系列字典；第一套完整嘅喺1828年出版，一書兩冊。因為太耐之前出版，原版已經冇咗版權，變咗坊間出現咗好多唔同嘅版本，全部都掛韋氏嘅名；但係因為  買咗著作權，而今一般認為佢出嘅版本先係正宗。

喺英文編輯界，編輯同校對美式英文嗰陣，通常都係用大專程度字典嘅第11版（喺編輯界簡寫 MW11），佢雖然長期維持喺第11版，但係其實年年都有更新。除咗實體字典之外另外亦有網上版，用網上廣告維持。

除咗 MW11 之外，仲有一套叫 （韋氏完整版）嘅，收字齊過 MW11，但係冇實體書，淨得網上版，要畀年費。不過雖然叫完整版，但係其實佢同 MW11 嘅更新並唔同步，MW11 更新有時會快過完整版。

## 睇埋
* 韋氏音標

## 出面網頁
* 
* 1898年版嘅 

## 攷
瑪嘉烈與大衛系列 絲絲

《**瑪嘉烈與大衛系列 絲絲**》（），通稱《**絲絲**》，係香港MakerVille製作嘅電視劇，「瑪嘉烈與大衛系列」第三部作品，同上一部作品相隔超過六年，改編自同名小說系列嘅《瑪嘉烈與大衛的絲絲》（英文：*Margaret and David - Memory*）。套劇由廖子妤、陳湛文、傅孟柏、衛詩雅主演。套劇喺2024年3月25號到4月12號逢禮拜一到五21:30 - 22:30（第15集21:30 - 23:00）喺ViuTV播。

## 角色
### 主要角色
*廖子妤 飾 瑪嘉烈
*陳湛文 飾 大衛
*傅孟柏 飾 烈火
*衛詩雅 飾 Diamond
### 固定角色
*麥詠楠 飾 莎莎 
*吳啟洋 飾 阿臣
*鍾雪瑩 飾 雪兒
*李敏 飾 Bella
*何華超 飾 Paul
*盧鎮業 飾 Gary
*梁雍婷 飾 Aletta

### 其他角色
*區嘉雯 飾 積琪蓮
*陳嘉寶 飾 Cindy
*莫竣名 飾 Derek
*歐錦棠 飾 Raymond
*張凱娸 飾 Elva
*陳郁憲 飾 Moses
*盧慧敏 飾 Cynthia
*千雪 飾 黃太
*唐浩然 飾 Alan
*方志駒 飾 周生
*王智騫 飾 Felix
*黃凱逸 飾 Danny
*陳君浩 飾 Harry
*黎彼得 飾 王伯（Peter）
*劉若寶 飾 Apple
*洪助昇 飾 Benson
*阮小儀 飾 Mimi
*范麒智 飾 游泳隊隊長
*曾贊學 飾 莎莎性伴侶
*陳子豐 飾 宇宙
*譚凱倫 飾 Tarina
*張滿源 飾 黃生
*葉蘊儀 飾 黃太
*曾睿彤 飾 Chole
*黃梓樂 飾 Dano
*李雅霖 飾 Icy
*何雙妍 飾 Paula

## 每集一覽

## 軼事
*呢套劇繼續用翻播網上節目《製作中》替代正式製作特輯，喺3月23號禮拜六 23:40-23:45同3月24號禮拜日23:30-23:35播。
*呢套劇喺播放第4集後喺ViuTV網上平台發佈一集4分鐘嘅番外篇，係第一套ViuTV劇集喺播映中途推出番外篇，之後再喺播放第10集後喺ViuTV網上平台分別發佈一集4分鐘同一集3分鐘嘅番外篇。

## 註

## 出面網頁
*ViuTV：瑪嘉烈與大衛系列 絲絲
* MakerVille：瑪嘉烈與大衛系列 絲絲
*
*
*

## 電視節目變遷
企業紓困

（，可以借入粵語做，讀音對應漢字）係一個半正式嘅經濟學術語，意指政府拯救一間就快破產嘅企業，等佢哋唔使淪落到破產收場。

## 睇埋
*金融市場
意志 (文法)

（）係文法上嘅一個概念。

文法意志係指一隻語言用某啲方法嚟表示某件動作係咪由做嗰方有意噉做嘅。

## 副詞使用

副詞可以話係其中一種最常用嘅意志表達方法，例句：
:例句（粵）：「佢**特登**打爛咗個花樽。」
:例句（英）："He **intentionally** broke the vase."

## 語格變化
卡利士·佩奧爾

**卡利士·佩奧爾**（，）係退役咗嘅西班牙職業男足球員，司職後衛，係西甲球會巴塞隆拿同西班牙足球代表隊前球員同隊長。

## 攞過嘅獎
;巴塞隆拿
*西甲：2005，2006，2009，2010，2011，2013
*西班牙國王盃：2009，2012
*西班牙超級盃：2005，2006，2009，2010，2011，2013
*歐聯：2006，2009，2011
*歐洲超級盃：2009，2011
*世冠盃：2009，2011

;國家隊
*歐洲國家盃：2008
*FIFA世界盃：2010

## 出面網頁
連動詞結構

（）係一種句法現象，指同一句子句入面可以有兩隻或者以上嘅動詞或者動詞短語砌埋一齊。

呢種情況喺亞洲嘅語言入面都幾常見，廣東話例子：
:**隻狼咬死咗阿興。**
句嘢入面有同呢兩隻動詞串埋一齊。

## 睇埋
*助動詞
定指

（）係文法上嘅一個概念。

文法定指區分咗特定語境（限定名詞短語）當中限定嘅指稱對象或者涵義與不定嘅（不定名詞短語）。
極性 (文法)

文法上講嘅**極性**（；）係指一隻語言點樣表示「正定負」噉嘅資訊。例句：
:例句（粵）：「佢喺屋企。」
:例句（粵）：「佢**唔**喺屋企。」（否定詞：**唔**）
:例句（英）："He is home."
:例句（英）："He is **not** home."（否定詞：**not**）

## 睇埋
*語格
*雙重否定句
最後一戰 (電視劇)

《**最後一戰**》（***Halo***，又或者叫***Halo: The Series***）係一部美國軍事科幻電視劇，由同開發，喺Paramount+平台播放，改編同名遊戲系列《最後一戰》。主演飾演，飾演，Jen Taylor重覆扮演番遊戲系列做過嘅角色，其他演員有、Natasha Culzac、、、Bentley Kalu、Kate Kennedy、、、、。

《最後一戰》喺2022年3月24號喺Paramount+平台播放，而且訂咗第二季。第二季喺2024年2月8號播出，播咗8集。2024年7月，喺第二季後取消套劇。

## 演員
### 主要
*  飾演 
** Logan Shearer 飾演 青年版嘅約翰-117
** Casper Knopf 飾演 小朋友版嘅約翰
*  飾演 Admiral Margaret Parangosky
* Natasha Culzac 飾演 Riz-028
*  飾演 Commander Miranda Keyes
*  飾演 Kwan Ha
* Bentley Kalu 飾演 Vannak-134
* Kate Kennedy 飾演 Kai-125
*  飾演 Makee（第一季）
** Zazie Hayhurst 飾演 後生嘅Makee
*  飾演 Captain Jacob Keyes
*  飾演 
*  飾演 Soren-066
** Jude Cudjoe 飾演 青年版嘅Soren-066
*  飾演 Dr. Catherine Elizabeth Halsey
** McElhone重會飾演Halsey嘅兩個複製人
*  飾演 Laera（第二季；第一季客串）
* Tylan Bailey 飾演 Kessler（第二季；第一季客串）
*  飾演 James Ackerson（第二季）
*  飾演 Talia Perez（第二季）

### 次要
*  飾演 Vinsher Grath
* Ryan McParland 飾演 Dr. Adun Saly（第一季）
* Sarah Ridgeway 飾演 約翰嘅阿媽
*  飾演 約翰嘅阿爸
*  聲演 Prophet of Mercy把聲

### 客串
* Jamie Beamish 飾演 Kaidon嘅動作捕捉模特兒
*  飾演 Fleet Admiral Lord Terrence Hood
* Jeong-hwan Kong 飾演 Jin Ha
高橋臣德

**高橋臣德**（）係日本足球員，司職後衛，效力秋田藍閃電。

## 出面網頁
*
*Takanori Takahashi
*
艾雲·比列錫

**艾雲·比列錫**（，）係一個克羅地亞足球員，司職前鋒，而家效力緊英超球會熱刺。

## 攞過嘅獎

## 拎
麥斯·曉姆斯

**麥斯·曉姆斯**（，）係一個德國足球員，司職後衛，而家效力緊德甲球會多蒙特。

## 攞過嘅獎

## 拎
希古恩

**干沙路·希古恩**（，）係退役咗嘅阿根廷職業男足球員，司職前鋒，最後效力美國職業足球大聯盟球會邁阿密國際。

## 出面網頁

類:阿根廷足球員

類:邁亞美國際球員
孟菲斯·迪比

**孟菲斯·迪比**（，）係一個荷蘭足球員，司職前鋒，而家效力緊西甲球會馬德里體育會。

## 攞過嘅獎

## 攷

## 拎
林強

**林強**（；；；）係一個臺灣音樂人、DJ同唱片監製，原名**林志峰**。佢喺臺灣彰化出世，1990年12月開始以歌手身份推出頭一隻臺語唱片《向前走》，銷量超過40萬張。

## 音樂作品
### 演唱類
#### 正規專輯
*《向前走》（Marching Forward）（真言社傳播有限公司製作，滾石有聲出版社發行）1990年12月7號
*《春風少年兄》（Spring Breeze Young man）（真言社傳播有限公司製作，波麗佳音發行）1992年1月1號
*《娛樂世界》（Entertainment World）（真言社傳播有限公司製作，滾石有聲出版社發行）1994年3月18號
##### EP
*2020年 《光明的路》（滾石唱片發行）

##### 精選輯
*1996年《魔岩十大天王之群魔亂舞》
*2001年 《2001向前走：十年精典》（The Best of Linchung）（魔岩唱片股份有限公司發行）

### 演奏類
#### 電影原聲帶
*1992年《Dust of Angels》（電影《少年吔，安啦！》意象專輯）
*1993年《只要為你活一天》（電影《只要為你活一天》原聲帶）
*1996年《南國再見，南國》（電影《南國再見，南國》原聲帶）
*2006年 《一年之初電影音樂概念專輯》特別收錄電影歌曲，音樂家 雷光夏〈海上花〉 、 Nylas 樂團〈Blow away the shadow from the sky〉（臺灣：原子映像有限公司發行）
*2015年《刺客聶隱娘》（The Assassin）（臺灣：相信音樂國際股份有限公司發行）
*2018年《地球最後的夜晚》電影原聲音樂 黑膠專輯（廣東音像出版社有限公司發行）
*2021年《築城記》電影原聲音樂 黑膠專輯

#### 電影配樂精選輯
*1998年《電影家族》（侯孝賢電影原聲帶精選輯）
*2007年《賈樟柯電影音樂作品集》
*2013年《若水》（As Water）《林強電影音樂作品集》（廣州：例外服飾有限公司發行）

#### 概念專輯
*2002年《歡樂電子中國年》（China fun）（臺灣：歡樂資源國際股份有限公司發行）
*2003年《電民謠》（Folk Paradise）（臺灣：歡樂資源國際股份有限公司發行）
*2005年《驚蟄》（Insects Awaken）（臺灣：彗智數位影音有限公司發行，2005/09/20）
*2016年《CHARINYEH音樂紀念集輯 - 生根向未 》（志樂制樂/ aspiration music production製作，葉珈伶國際開發有限公司發行）
*2019年《查無此人 音樂概念專輯》（臺灣：相信音樂國際股份有限公司製作發行）
*2022年《單純的人》（LP）

#### 電影配樂
*1996年《南國再見，南國》導演：侯孝賢
*2001年《千禧曼波》導演：侯孝賢
*2002年《兩個夏天》導演：戴立忍
*2004年《世界》導演：賈樟柯
*2005年《寧靜夏日》導演：藤田修平
*2005年《愛麗絲的鏡子》導演：姚宏易
*2005年《最好的時光》導演：侯孝賢
*2006年《一年之初》導演：鄭有傑
*2006年《三峽好人》導演：賈樟柯
*2006年《東》導演：賈樟柯
*2007年《我們的十年》導演：賈樟柯
*2007年《無用》導演：賈樟柯
*2008年《二十四城記》 導演：賈樟柯
*2008年《迷樂上海》導演：David Verbeek
*2008年《我們三個》導演：姚宏易
*2009年《陽陽》導演：鄭有傑
*2010年《海上傳奇》導演：賈樟柯
*2010年《R U THERE》導演：David Verbeek
*2010年《碧羅雪山》導演：劉杰
*2011年《金城小子》導演：姚宏易
*2011年《Hello！樹先生》導演：韓傑
*2013年《天註定》導演：賈樟柯
*2013年《忘了去懂你》導演：權聆
*2015年《刺客聶隱娘》導演：侯孝賢
*2015年《路邊野餐》導演：畢贛
*2015年《德蘭》導演：劉傑
*2016年《翡翠之城》導演：趙德胤
*2016年《再見瓦城》導演：趙德胤
*2017年《土地》導演：蘇弘恩
*2017年《林北小舞》導演：陳玫君
*2017年《強尼·凱克》導演：黃熙
*2017年《西小河的夏天》導演：周全
*2017年《笨鳥》導演：黃驥、大塚龍治
*2017年《你的電影我的生活》導演：詹京霖
*2018年《矮婆》導演：蔣能杰
*2018年《江湖兒女》導演：賈樟柯
*2018年《撞死了一隻羊》導演：萬瑪才旦
*2018年《地球最後的夜晚》導演：畢贛
*2019年《灼人秘密》導演：趙德胤
*2022年《我心我行》導演：姚宏易

#### 紀錄片配樂
*2006年《綠的海平線》導演：郭亮吟（旁白）
*2006年《樂生》導演：張文馨
*2009年《返家八千里：黑面琵鷺》導演：狄恩·強生/ 梁皆得（旁白）
*2014年《餘生.共游》導演：柯金源
*2015年《老鷹想飛》導演：梁皆得
*2016年《日常對話》導演：黃惠偵
*2016年《我和我的T媽媽》導演：黃惠偵
*2023年《守護黑面琵鷺》導演：梁皆得

#### 短片配樂
*2009年《Wet Nana Dreamscape》導演：Jimmie Wing
*2011年《愛的聯想之《科學松鼠會》》導演：陳濤
*2011年《愛的聯想之《十二鄰》》導演：王晶
*2011年《愛的聯想之《多背一公斤》》導演：魏星
*2011年《語路》導演：賈樟柯、宋方、王子昭、陳濤、陳翠梅、陳摯恆、衛鐵共六位導演。
*2017年《回程列車》導演：黃邦銓
*2018年《起義》導演：林鈺庭
*2019年《去年火車經過的時候》導演：黃邦銓

#### 舞作配樂
*2016年《十三聲》編舞家：鄭宗龍；舞者：雲門2
*2017年《大明》編舞家：鄭宗龍；舞者：澳洲雪梨舞團
*2019年《乘法》編舞家：鄭宗龍；舞者：陶身體劇場
*2019年《極相林》編舞家：何曉玫；舞者：Meimage Dance舞團
*2020年《定光》編舞家、鄭宗龍；舞者：雲門舞集

### 動畫配樂
*2018年《地下鐵通勤》導演：徐國峰（拉瓦）

### VR音樂
*2019年《失身記》導演：黃心健

## 演出作品
*1992年《少年吔，安啦！》導演：徐小明、監製：侯孝賢
*1992年《只要為你活一天》導演：陳國富、監製：侯孝賢
*1993年《戲夢人生》導演：侯孝賢
*1995年《好男好女》導演：侯孝賢
*1996年《南國再見，南國》導演：侯孝賢
*1998年《天馬茶房》導演：林正盛
*1999年《侯孝賢畫像》（法國電影）導演：奧利維耶·阿薩亞斯
*2000年《哥兒們》導演：戴泰龍、連錦華
*2001年公共電視文化事業基金會《人生劇展－一個住飯店的男人》導演：林正盛

## 參考

## 出面網頁

* 
* 
* 
*
職工頭圍用膳 東京篇

《**職工頭圍用膳 東京篇**》（（EPG用名） / （網站用名））係香港電視廣播有限公司嘅飲食節目，《職工頭圍用膳》嘅姊妹作品，介紹日本東京煮畀自己員工食嘅公司同食肆。節目喺2023年6月19號到7月7號逢禮拜一到五20:30到21:00喺J2播，由姜麗文、林沚羿做主持。
## 每集內容

## 睇埋
*《職工頭圍用膳》

## 出面網頁
*職工頭圍用膳 東京篇 | TVB 無綫電視

## 電視節目變遷
陳鑫 (香港)

**陳鑫**（Kim Chan），香港政治人物，曾經做過輔警同民建聯嘅議員助理。

佢曾經參加戴耀廷喺2019年希望爭取民主派喺同年區議會選舉攞到過半議席嘅風雲計劃，但喺9月突然退出，改由李梓成以「素人」身分出選。而陳之後亦消失政壇。

但之後，佢又突然現身2020年香港立法會選舉泛民主派初選嘅「新界西選區協調內部會議」。去到2021年，香港警察引用未經諮詢或香港人同意嘅《港版國安法》，將47名參與初選嘅人拘捕。去到2023年，控方將一段偷拍呢次初選新界西選區協調內部會議嘅片段呈堂，控方雖然未有披露影片來源同拍攝者嘅身分，但有唔同消息來源都指，偷拍者正正係陳鑫。另外，喺英國申請政治庇護嘅屯門前區議員巫堃泰喺社交媒體亦揭露，陳鑫出席新西協調會議後，親中媒體《大公報》同《文匯報》隨即詳細報道會議情況。

人民力量成員梁家聲同埋前觀塘區議會主席蔡澤鴻，分別被指係「引狼入室」嘅人，但佢地都先後否認。之後，陳鑫亦銷聲匿跡，被懷疑成為警方保護證人。

## 參考
陳鑫 (中國)

**陳鑫**（）係中華人民共和國政治人物，全國人民代表大會江蘇地區代表，江蘇靖江人，漢族。

## 生平
佢畢業喺南京醫學院臨床醫學繫心胸外科，之後擔任南京市第一醫院副院長。 2008年起擔任全國人大代表。 2013年，被選為全國人大代表。 2018年2月24號，當選為第十三屆全國人大代。

## 參考文獻
陳鑫

**陳鑫**可以係指：
*陳鑫 (香港)：香港政治人物，被部分人視為政府喺2020年香港立法會選舉民主派初選協調內部會議期間潛伏喺民主派裡面嘅內鬼
*陳鑫 (中國)：中國政治人物，醫科出身
入島日本喇！

《**入島日本喇！**》（）係香港MakerVille製作嘅遊埠節目，由和泉素行、王頌茵同沈殷怡主持，2023年6月26號到7月14號逢禮拜一到五22:30-23:00喺香港電視娛樂ViuTV播。節目會去遊覽日本長崎縣、福岡縣同東京都伊豆群島11個唔同嘅海島。

## 每集一覽

## 出面網頁
*ViuTV：入島日本喇！

## 電視節目變遷
親子初度遊

《**親子初度遊**》（）係香港MakerVille製作嘅遊埠節目，《初度遊》續作，由周沅非（前名周雅霏）監製，2023年6月17號到8月19號逢禮拜六20:00-20:30喺香港電視娛樂ViuTV播。節目搵咗三組第一次出國遊埠嘅一家大細去外國遊歷。

## 每集一覽

## 出面網頁
*ViuTV：親子初度遊

## 電視節目變遷
牛臀蓋扒

**牛臀蓋扒**（**Picanha**），又叫**臀肉蓋**、**尾龍蓋**、**龍蓋肉**，係種牛扒部位，切法起源自巴西，嚟自牛後腰近臀部嘅肉。塊扒附帶一層牛脂，個樣有啲似西冷扒。
牛筋

**牛筋**係牛嘅肌腱，亦係亞洲唔少地方嘅一種牛肉食材。

喺粵菜，牛筋通常同牛腩一齊炆，合稱「**牛筋腩**」。
沙茶牛肉

**沙茶牛肉**係一味中菜菜式，用沙茶醬去煮牛肉，多數亦會加埋一啲菜蔬（譬如西蘭花）。呢味餸亦係美式中菜館常見嘅菜式。
海陸大餐

**海陸大餐**（**Surf and turf**）係西餐菜式，用一款紅肉配搭一款海鮮，最常見組合係牛扒同有鉗龍蝦。
A1牛扒醬

**A1牛扒醬**（**A.1. Sauce**）又叫**A1醬**，係種源自英國嘅醬，用嚟配牛扒食，味道帶酸。
VR戰警2

**VR戰警2**（英文：Virtua Cop 2），係由世嘉開發嘅光槍射擊遊戲，1995年推出。

## 關卡
遊戲共有四個關卡：

;Beginner - Big Chase
有銀行被鮑勃率領的強盜團行劫，與匪徒交火時，匪徒趁機逃亡，玩家要乘車進行大追捕。此關卡是銀行﹑城市及貨運中心，BOSS為鮑勃‧路易斯(Bobbie Louise)，通稱公牛，是行劫銀行的策劃者，手持火焰噴射器，而同時間也不斷扔下鐵筒（差不多即將被擊敗時會扔下貨車）。

;Medium - Save the Mayor
VR城的市長被綁架，玩家需要進入郵輪拯救他。此關卡是在郵輪碼頭，BOSS為航空飛行兵(Aero-Divers)，共五人組成的新EVL精英隊伍並裝備飛行背包，只知其僱主是喬‧范格外無人知道他們的背景，他們會不斷飛行，同時發射榴彈。不同的地方選擇攻打BOSS的地方會有所不同，如果是艦橋(Bridge)，會在郵輪駕駛室攻打BOSS，選擇One Deck則在游泳池。

;Expert - Railline Shootout
此關卡在地鐵站及工廠（實際是EVL地下總部），BOSS為加里‧布拉德利(Garse Bradley)，他駕駛着坦克。

;最終關 - Stop the airship bomb
此關卡只有面對最終BOSS，就是喬‧范格，使EVL重生的幕後黑手，使用榴彈砲作為武器並裝備飛行背包，攻擊方法與Aero-Divers相似。

## 參考


## 出面網頁
*VR戰警2影片
洪承疇

**洪承疇**（），字**彥演**，號**亨九**，福建南安人，係明末到清初嘅大臣、將領。崇禎朝，佢係陝西三邊總督，參與清剿李自成勢力。喺1642年打敗咗降清，做、同右副都御史、五省經略。之後佢夾埋吳三桂滅咗南明嘅永曆政權，俾封做三等世襲，死後跟謚號叫做**文襄**。

## 拎
*《清史稿·巻二百三十七》
Crypt Killer

**Crypt Killer**，係由科樂美開發嘅光槍射擊遊戲，喺1995年推出。

## 結局

## 參考


## 出面網頁
*Crypt Killer維基
*Crypt Killer影片1
*Crypt Killer影片2
*Crypt Killer線上遊戲
VR戰警

**VR戰警**（英文：Virtua Cop），係由世嘉開發嘅光槍射擊遊戲，喺1994年推出。

## 參考


## 出面網頁
*VR戰警影片
*VR戰警線上遊戲
李婉華

**李婉華**（英文：**Anita Lee Yuen Wah**，），以前係香港無綫電視嘅藝人，之後轉行拍實況劇，佢當時係被無綫電視嘅潘嘉德發現，之後受邀拍劇集開始咗佢嘅演藝生涯，仲有參演好多電影。
本田Jade

**本田Jade**（；）係日本本田公司嘅一款多功能旅行車，中國大陸喺2013年到2020年推出，日本喺2015年到2020年製造同販售。中國大陸版本由東風本田汽車製造，日本右軚版本（包括香港同澳門）喺狹山工場製造。

## 銷售
Jade主要係針對中國市場開發，2015年2月開始喺日本同埋香港、星加坡等亞洲部份地區發佈。因為銷量一般，2018年5月退出咗星加坡市場。

## 相片
### 中國市場

File:Honda Jade (front).jpg|本田Jade EXi（前期型）
File:Honda Jade (rear).jpg|本田Jade EXi（前期型）
File:HONDA JADE China (cropped).jpg|本田Jade（後期型）
File:2017 Dongfeng-Honda Jade (facelift), rear 8.14.18.jpg|本田Jade（後期型）


### 日本市場

File:The frontview of Honda JADE RS (DBA-FR5).jpg|本田Jade RS車頭（前期型）
File:The rearview of Honda JADE RS (DBA-FR5).jpg|本田Jade RS車尾（前期型）
File:Honda JADE HYBRID RS・Honda SENSING (DAA-FR4) rear.jpg|本田Jade Hybrid RS（後期型）
File:Honda JADE RS・Honda SENSING (DBA-FR5) interior.jpg|本田Jade RS內籠（後期型）


## 參考

## 出面網頁
*Honda | 今まで販売したクルマ | ジェイド
*Honda | 四輪製品アーカイブ | ジェイド
*Honda Jade
VR戰警3

**VR戰警3**（英文：Virtua Cop 3），係由世嘉開發嘅光槍射擊遊戲，2003年推出。

## 參考


## 出面網頁
*VR戰警3影片
極速快感 (1994年遊戲)

**極速快感**（英文：The Need for Speed），係由藝電開發嘅競速遊戲，1994年推出。

## 參考


## 出面網頁
*極速快感影片
符氣柏

**符氣柏**（，），藝名**Indome**，係香港男藝人，亦係個香港土生土長嘅印尼人，2021年參與ViuTV真人騷《阿女又戀嚟》而出名。

## 簡歷
符氣柏中學讀嶺南中學，之後做咗棟篤笑演員。2021年佢參與ViuTV真人騷《阿女又戀嚟》，之後亦有參與其他ViuTV節目。

## 演出
### 電視節目（ViuTV）
*2021年：《阿女又戀嚟》參加者
*2022-2023年：《快樂童盟》主持
*2023年：《傾 of the World》常駐嘉賓
*2023年：《今昔補習社》主持
*2024年：《我哋都係香港人》第6集嘉賓
*2024年：《少數學多多》主持
*2024年：《今天只做1件事》認真專員
*2025年：《世界之「趣」》主持

## 出面網頁
*
*
漫畫周刊

，簡稱，係一本已經冇咗嘅香港雜誌，主要連載日本漫畫同報導日本動漫消息，1992年停刊。好多當時出版嘅日本動漫嘅香港譯名，例如 ｢無限地帶23｣、｢收獲星的小子們｣（亞視譯 ｢山T女福星｣）等等，都係定嘅名。

## 攷
鄧祖欣

**鄧祖欣**（，），係香港女藝人，有四分一沙地阿拉伯血統，本職投資銀行，業餘時間做節目主持、歌手同演員，亦係一位YouTuber。

## 簡歷
鄧祖欣公公係沙地阿拉伯人，婆婆同爸爸都係香港人，雖然佢只係有四分一沙地阿拉伯血統，但佢依然有典型中東人嘅膚色同樣貌。佢6歲就跟屋企人移居英國根德郡，
大學修讀法律系，做過實習大律師，但畢業後未有正式投身法律界，而係加入咗投資銀行合規部，喺英國做咗兩年後，2013年26歲同老公一齊回流香港，因為有表演慾，加上佢屋企同藝人喬寶寶相熟，所以獲介紹幕前演出機會。

## 演出

### 電視節目（ViuTV）
*2022-2023年：《快樂童盟》主持
*2023年：《傾 of the World》常駐嘉賓
*2023年：《今昔補習社》主持
*2024年：《唔鹹唔淡香港指南》第8、12集嘉賓
*2024年：《美麗40路》參賽者
*2025年：《咁樣過年至正路》第3集嘉賓

### 電視節目（無綫電視）
*2022年：《陀地外國人》第4集嘉賓

## 出面網頁
*
*PAM PAM T - YouTube
塊莖同塊根

**塊莖**（stem tuber）同**塊根**（root tuber）都係一啲植物物種分別喺莖同根脹大儲藏營養嘅部位，英文一律統稱做「tuber」。常見嘅塊莖包括薑、芋、蓮藕、淮山同薯仔。常見嘅塊根包括番薯同木薯。
濫伐

**濫伐**（**Deforestation**），又叫**濫伐林木**、**濫伐森林**，係指唔節制噉將森林嘅樹砍伐嘅行為，主要係為咗攞地去發展。呢種行為對生態做成好大破壞，係造成全球暖化嘅其中一個主要成因。
制服誘惑2地下法庭

《**制服誘惑2：地下法庭**》（***Raped by an Angel 5: The Final Judgement***）係鄧衍成導演嘅倫理片，有林熙蕾、黎姿、張文慈、李婉華等當紅演員領銜主演。呢部戲係喺2000年3月10號喺香港上映嘅。套戲係以《香港奇案之強姦》為首嘅「強姦系列」嘅第5輯兼最後一輯，亦係同系列入面《強姦2制服誘惑》之後第二套用「制服誘惑」個名嘅作品。 

主要演员：

黎姿，林熙蕾

李婉华，张文慈

李菲，罗兰

## 故事大綱
富家女Laura喺生日嘅時候返屋企後被神秘人強暴，仲撞到頭受傷，變咗一個躺喺病床上嘅植物人。海蘭以前受Laura奶奶嘅幫助，可以去英國留學，之後返嚟香港開診所。

奶奶出好多錢，希望可以抓到兇手。無助嘅Laura只可以求助心理醫生海蘭嘅治療。大律師菜子一直係佢暴力男友強暴嘅受害者，因為法律唔限制固定關係內嘅性行為，佢一直無法起訴男友。知恩圖報嘅菜子決定幫奶奶抓兇手，同埋組成一個調查小組，仲有佢自己嘅病人Bond女、Pinky、阿Moon同埋菜子自己，一齊搵出兇手。

故事喺富家女Laura被強暴昏迷開始... Laura嘅祖母邀請咗五個女人去調查呢宗強姦案，呢五個女人包括心理學家海蘭、律師菜子、Pink、跆拳道黑帶高手Bond女同埋夜總會媽媽阿Moon。佢哋雖然有唔同嘅職業同面對唔同嘅命運，但係都經歷過被強暴嘅痛苦！被強暴嘅陰影一直困擾住佢哋，所以佢哋想揪出真正嘅兇手，為Laura報仇，經歷咗好多困難之後...最終發現兇手竟然係一個穿制服、手拎手術刀嘅人...
笑點 (能力)

（中式英文：）係指一個人容唔容易受外間影響發笑嘅能力。如果有個人好容易令到佢笑，就叫「笑點低」，相反如果有個人好難令到佢笑，就叫「笑點高」。

## 睇埋
*笑點
極速快感3：熱力追緝

**極速快感3：熱力追緝**（英文：Need for Speed III: Hot Pursuit），係由藝電開發嘅競速遊戲，1998年推出。

## 參考


## 出面網頁
*極速快感3：熱力追緝影片
*極速快感3：熱力追緝線上遊戲
西班牙奄列

**西班牙奄列**（tortilla de patatas）又叫**西班牙蛋餅**，係西班牙式嘅奄列，主要材料係雞蛋同薯仔粒，好多時亦會落埋洋蔥碎。
極速快感：致命追擊

**極速快感：致命追擊**（英文：Need for Speed: High Stakes），係由藝電開發嘅競速遊戲，1999年推出。

## 參考


## 出面網頁
*極速快感：致命追擊影片
*極速快感：致命追擊線上遊戲
肉汁

**肉汁**（），又叫**燒汁**，係由煮肉食過程流出嚟嘅汁再落麵粉（或者粟粉）煮杰成嘅醬汁，呈啡紅色，可以用呢個醬汁做基礎落其他香料或者調味料整成唔同風味嘅醬汁，譬如黑椒、洋蔥、蒜等等。

## 睇埋
*芝士肉汁薯條
安·瓊提洽

**安·瓊提洽**（*Am Chonthicha*，，）係泰國女歌手同演員，喺安納乍能府出世。2022年出道，有一首名曲《查努曼嘅承諾》(, )。 

2022年10月，瓊提洽參加《Duan Phleng Ching Thun》第獲得21次.

## 主要經歷
*2005年喺出世泰國安納乍能府。
*2023年進入泰國GMM Grammy公司。

## 唱片

## 參考

## 出面網頁
*
希臘串燒

**希臘串燒**（souvláki）係希臘式嘅串燒，將細塊嘅肉用籤串住燒熟，配比得包、炸薯仔（或者薯條）同蔬菜一齊食。
菜刨

**菜刨**（Mandoline）又叫**切菜器**、**蔬菜切片器**、**蔬菜刨絲器**，係煮食用具，可以將蔬菜刨成一片片或者一絲絲。

## 睇埋
*切蛋器
切蛋器

**切蛋器**（Egg slicer）又叫**蛋切片器**，係煮食用具，可以將去咗殼嘅原隻烚蛋切成一片片，多數用嚟整沙律用。

## 睇埋
*菜刨
辣煙肉茄醬

**辣煙肉茄醬**（Salsa all'amatriciana）係源自意大利拉素嘅一種醬，材料包括番茄、風乾豬面肉、意大利綿羊芝士、辣椒、橄欖油同白酒，多數用嚟煮意粉。
孫承宗

**孫承宗**（），字**稚繩**，號**愷陽**，直隸保定人。佢係明朝後期嘅一位出名政治人物、萬曆三十二年（1604年）榜眼及第。做過禮部侍郎、同東閣大學士、薊遼督師。1638年，孫承宗喺殉國。崇禎帝追諡**文忠**，清高宗改諡做**忠定**。

## 參考資料
*《明史卷二百五十》
花紅

**花紅**又叫**員工獎金**，係種員工福利，跟公司業績同員工表現，去畀人工以外額外嘅錢，可以係每個月、每季、每年或者唔定期派。
## 睇埋
*雙糧
私人訊息

**私人訊息**（**Private message**，縮寫**PM**），簡稱**私訊**，係互聯網論壇同社交媒體嘅功能，畀用戶可以私底下單對單通訊，內容唔會畀其他用戶見到。
架

**架**，又叫**置物架**、**層架**，係種擺放物品嘅平面，可以係單層或者多層，可以係掛牆或者座地。有啲架有特定用途，譬如放書嘅叫書架。
遮架

**遮架**係主要畀人放置遮嘅架，通常擺喺門口出面，等人擺低遮（尤其係濕咗嘅遮）先至走入室內。
MIRROR+

《**MIRROR+**》係香港MakerVille製作嘅遊戲綜藝節目，全星暑假系列之一，由MIRROR主持，2023年7月24號到8月21號逢禮拜一21:30-22:30喺香港電視娛樂ViuTV播。

## 主持參與情況
MIRROR 12位成員入面，得陳瑞輝同王智德拍晒5集，其餘10位喺第2-4集入面都有集數缺席，當中盧瀚霆同姜濤更完全未有參與第2-4集。不過缺席者亦會喺錄影片段出現。

## 每集一覽

## 註

## 出面網頁
*ViuTV：全星暑假 - MIRROR+
*MakerVille：全星暑假 - MIRROR+

## 電視節目變遷
P1X3L 5G上台計劃

《**P1X3L 5G上台計劃**》（）係香港MakerVille製作嘅綜藝節目，全星暑假系列之一，由P1X3L、5G（Alice、Ash、Sica、WinWin、Yoyo）主持，2023年7月25號到8月22號逢禮拜二21:30-22:30喺香港電視娛樂ViuTV播。

節目主要係畀P1X3L同埋「期間限定」嘅組合5G機會離開香港做一次大型公開表演。表演喺2023年6月13號晚喺臺北市西門町紅樓北廣場順利舉行。

## 每集一覽

## 表演歌單

## 睇埋
*《P1X3L 5G 八星賀歲》

## 出面網頁
*ViuTV：全星暑假 - P1X3L 5G上台計劃
*MakerVille：全星暑假 - P1X3L 5G上台計劃

## 電視節目變遷
望道號

**望道號**（**MV** ***Logos Hope***）係一艘基督教福音船，係目前全球規模最龐大嘅海上書展船，於1973年喺德國倫茨堡落水，船籍而家喺馬爾他瓦萊塔註冊。望道號由德國基督教慈善組織好書共享協會營運，船上駐守有約400名嚟自60個國家同地區嘅基督徒義工。望道號於1960年代起到訪過超過160個國家同地區，接待咗近4,000萬名訪客登船參觀海上書展以及其他多元化文化交流活動。此外，望道號義工亦會視乎所到地方嘅需要，展開其他義工活動，包括建築、捐贈、醫療服務等社區服務。

## 設施
*書庫：書展區展銷大概5,000種廉價書目，包括語言、科學、藝術、體育、烹飪等。書籍售價以可以負擔為原則，因應唔同地方嘅生活水平而調整。 
*生命旅程展覽區
*劇院
*餐廳：國際咖啡閣
*診所
*生活體驗館：以互動設計令到訪客可以體會愛滋病患者嘅感受，以及提高公眾對愛滋病嘅認識。

## 睇埋
* 忠僕號

## 參考
香港人在北京

《**香港人在北京**》（），係香港電視廣播有限公司製作嘅時裝都市電視劇，由陳展鵬、吳若希、洪永城、戴祖儀領銜主演，並由蔡潔、傅嘉莉、吳業坤、陳星妤、麥長青、梁漢文、林偉、袁潔儀、鄧伊婷、彭懷安同吳沚默聯合演出，編審陳翹英，監製鍾澍佳。

套劇係《2023 TVB年中節目巡禮》八套劇集嘅其中一套。

套劇嘅台灣OTT由 KKTV、LiTV 線上影視、MyVideo 同步更新上架。

套劇主要喺北京拍攝，2022年10月完成拍攝工作。

劇名同​1997年無綫電視劇集《香港人在廣州》似樣，但兩者冇任何關連。

套劇喺2023年10月9號到11月3號逢禮拜一到五 21:30－22:30 喺無綫電視翡翠台首播。

## 參考
葡萄酒杯

**葡萄酒杯**，好多時簡稱**酒杯**，係飲葡萄酒用嘅玻璃杯。唔同嘅葡萄酒種類都有專用嘅酒杯，外型會有些少唔同，譬如紅酒杯、白酒杯、香檳杯同些厘酒杯。
全星暑假

《**全星暑假**》（）係香港MakerVille製作嘅暑假特備綜藝節目系列，MakerVille旗下各組合同大部份藝員都有份拍，分成5個單元，每個單元5集（《ERROR暑期自作業》6集）。呢個節目系列係2023年ViuTV《心心Summer》系列嘅主要項目。節目由2023年7月21號到8月25號逢禮拜一到五21:30—22:30喺香港電視娛樂ViuTV播，而製作特輯《**集合吧全星放暑假**》（）喺2023年7月20號禮拜四21:30—22:30播。 呢個節目系列由「 Supreme尊貴私人貸款」呈獻。

## 單元一覽

## 註

## 出面網頁
*ViuTV：集合吧全星放暑假

## 電視節目變遷
特倫切尼·鮑拉日

**特倫切尼·鮑拉日**（，），係位匈牙利史學家，喺中東歐歷史，尤其係思想史同文化史方面，有開創性研究。

佢喺布達佩斯出世。1991年入讀匈牙利羅蘭大學。1997年，入讀中歐大學。2004年，獲得中歐大學歷史學博士學位。擔任中歐大學歷史學系助理教授、副教授、正教授。

## 作品

### 英文

* *The Politics of "National Character": A Study in Interwar East European Thought* (Routledge, 2012).
* *History of Modern Political Thought in East Central Europe.* Volume I: *Negotiating Modernity in the "Long Nineteenth Century"* by Balázs Trencsényi, Maciej Janowski, Mónika Baár, Maria Falina, and Michal Kopeček (Oxford UP, 2016).
* *History of Modern Political Thought in East Central Europe.* Volume II/1: *Negotiating Modernity in the "Short Twentieth Century and Beyond"* (1918-1968) by Balázs Trencsényi, Maciej Janowski, Mónika Baár, Maria Falina, Luka Lisjak-Gabrijelcic, and Michal Kopeček (Oxford UP, 2018) and *II/2: Negotiating Modernity in the "Short Twentieth Century and Beyond"* (1968-2018) (Oxford UP, 2018).

### 匈牙利文

* *A politika nyelvei. Eszmetörténeti tanulmányok* (*The languages of politics. Studies in intellectual history*) *(*Budapest: Argumentum, 2007).
* *A nép lelke. Nemzetkarakterológiai viták Kelet-Európában* (*The spirit of the people. Debates on national characterology in Eastern Europe*) (Budapest: Argumentum, 2011).

## 攷
高鐵新竹站

**高鐵新竹站**係喺臺灣新竹縣竹北市嘅六家，所以有啲人叫佢做高鐵六家站。佢係台灣高速鐵路嘅一個車站，同埋同台灣鐵路管理局六家線嘅六家車站係同一個地方。
類:臺灣鐵路站
類:新竹縣
幽靈車站

**幽靈車站**係一種鐵路廢站，通常指嘅係冇用嘅鐵路地下化車站，可能係因為未啟用或者停止營運。呢啲車站冇列車停靠，而且亦難以由地面進入。
類:廢站
廢站

**廢站**係指本來係用作火車站嘅建築或結構，而而家已經被棄置咗。出現呢種情況可能係負責營運呢個站嘅鐵路公司破產，或者係經濟考慮因素（例如搭客唔夠多、鐵路線調整或替換）搞到個站刪門。有啲情況下，鐵路線仲係運作緊，但係站就停止營業咗。另外，站有可能搬到鐵路線嘅新位置——例如開設一個更接近人口中心嘅新站，或者起一個更大嘅站嚟迎合大量搭客嘅需要。
秘境車站

**秘境車站**（）一詞源自日本，指一啲因為位置偏遠，冇咩人煙同唔易到達嘅火車站（包括地鐵站），通常會吸引鐵路迷去探索返個真相；但係有啲人會計埋只係環境特別靚，又或者冇職員招呼乘客嘅車站。呢啲車站未必真係用緊，可能同時係廢站 或者部份廢棄。

## 參考資料

類:鐵路站
林熙蕾

**林熙蕾**（**Kelly Lin**，）係臺灣女演員，喺台北市出世，細細個全家移民去美國加州聖巴巴拉，喺美國爾灣加州大學畢業，攞咗雙學士學位。佢喺香港演過好多部電影，同導演杜琪峯合作嘅次數最多。
## 出面網頁
李定國

**李定國**（），字**鴻遠**，或字**寧宇**、**霖宇**、**一純**、**大綬**，陝西延安人。係明朝末年嘅一位出名軍事家、大西王張獻忠第二個養仔，做安西將軍。

一六四六年張獻忠死後，李定國降南明，參與北伐抗清。先後創造咗「兩蹶名王」（定南王、敬謹親王）嘅戰績，明昭宗朝廷封佢做**西寧王**、**晉王**。永曆十六年，李定國喺雲南病死，享年四十一。

## 攷
《清史稿·卷二百二十四》
極速快感：保時捷的榮耀

**極速快感：保時捷的榮耀**（英文：Need for Speed: Porsche Unleashed），係由藝電開發嘅競速遊戲，2000年推出。

## 參考


## 出面網頁
*極速快感：保時捷的榮耀影片
*極速快感：保時捷的榮耀線上遊戲
京都站

**京都站**（）係西日本旅客鐵道（JR西日本）、東海旅客鐵道（JR東海）、近畿日本鐵道同京都地下鐵嘅其中一個鐵路車站。
梁家聲

**梁家聲**（英文：Leung Ka Shing；），係香港政治人，基督徒，前香港警長，權益互助社主席、人民力量署理主席。

佢曾經參與2019年香港區議會選舉，出戰油翠選區，攞到68票，未能當選。

## 事件
### 被指喺2020年香港立法會選舉民主派初選協調過程入面引狼入室
2021年，香港警察引用未經諮詢或香港人同意嘅《港版國安法》，將47名參與2020年香港立法會選舉民主派初選嘅人拘捕。去到2023年，控方將一段偷拍呢次初選新界西選區協調內部會議嘅片段呈堂，有報導指偷拍者陳鑫係由梁家聲同埋前觀塘區議會主席蔡澤鴻帶嚟引狼入室，但梁家聲否認指控。
## 榮譽
*香港總督嘉許狀
*警務處處長嘉許狀
## 參考
熊谷智哉

**熊谷智哉**（）係日本足球員，司職前鋒，效力長崎成功丸。

## 出面網頁
*
*Tomoya Kumagai
鑽石電池

**鑽石電池**係一種原子能電池， 概念最早係喺碧仙桃大學威斯紀念塔2016年11月25號嘅年度講座提出。鑽石電池攞用剩石墨粒產生嘅輻射推動，石墨粒嚟自核反應堆嘅控制棒同埋石墨反應堆。鑽石電池發出嘅電力好細，但係可以用到成千年。

鑽石電池將Beta 衰變放出嘅電子轉成電流。將碳-14造成似鑽石（ :en:diamond-like carbon，DLC）嘅結構裏頭，再用人造鑽石包實佢， 阻擋輻射。

## 攷
球狀乳牛

**球狀乳牛**（；）係一個暗喻，源於理論物理學，講緊科學上用嘅簡化數學模型。

## 背景

要郁手做科學研究嗰陣，科學家基本上實會做一啲概念上嘅簡化（理想化；idealization）。舉個例說明，地球查實唔係完美嘅球體，亦唔係完美嘅橢球（橢球簡單講即係撳扁咗嘅球體）－就噉用常識諗都知，地球表面有好多山同海，反映咗地表有好多凹凹凸凸位，而第啲行星都係同樣嘅道理；但係响現實科研當中，研究者郁手計數嗰時成日都會將地球當正係個波噉分析，好似附圖幅 gif 噉。呢個理想化嘅假設－
*會令**計算結果**同**實際結果**完美 100% 吻合；但同時
*又可以令啲數冇咁難計；
噉想像而家用咗理想化假設。如果最後計算結果離實際結果唔係太遠－例如計算得出嘅預估衛星軌道同最後睇到嘅實際軌道淨係相差咗  % 咁少，噉理想化假設整體上依然係有利嘅，可以幫研究者慳返好多時間心機。

有關用理想化計數嘅例子，亦可以睇吓剛體假設：力學同工程學成日當啲物件係剛體－即係假設啲物件好硬淨唔會變形，計數嗰陣完全唔考慮啲物件有冇可能變形；呢個假設一般畀人覺得算係相對合理，因為（例如）啲機械正常運作嗰陣，好少可會真係遇上勁到令佢哋啲機件變形嘅力。

## 故仔
科學家做研究嗰陣，幾乎實會做啲簡化假設。有陣時可能會出現一個情況：有位科學家計數嗰陣做咗啲假設，但佢嘅同行覺得啲假設簡化得滯，搞到啲同行質疑「喂，你呢份研究啲假設咁簡化，計到嗰啲結果係咪真係描述到現實㗎？」。

有見及此，有評論家就講咗個噉嘅故仔（原文係英文，下面係粵譯）：

個故仔有唔少變種，例如可能話有個學者想研究點樣令農場啲雞生多啲蛋，做法係「首先，假設啲雞冚唪唥都係球體...」。

呢拃故仔成功引到唔少人笑，打後畀人攞咗去廣傳，用嚟諷刺第啲科學領域上出現嘅「啲假設簡化得滯」情況。到咗廿一世紀初，球狀乳牛係科學界一個幾出名嘅笑話。

## 睇埋
*經濟人（拉丁文：*homo economicus*）：事實係，簡化假設遠遠唔淨只係物理學會用；廿世紀嗰時嘅經濟學就畀人詬病，話佢哋啲理論模型成日假設人類係完美理性嘅決策者，當人類係識得喺腦入面完美計嗮每個選擇「有幾著數」先做決策嘅（經濟人）；噉嘅假設被指係太簡化，啲理論模型根本描述唔到現實。
*複雜系統：喺科研當中，研究嘅現象好多時都複雜得好交關，要「唔做簡化假設，完美 100% 計得準噉計數」根本行唔通。
*研究
*象牙塔

## 註釋

## 引述

## 拎

*NASA: Exploration of the Universe Division - Supernova models as spherical cows（英文），呢篇文簡介噉講天文學研究將超新星殘骸（SNR）當正係球體噉嚟分析，話噉做查實係「球狀乳牛」。
橢球

（）簡單講即係撳扁咗嘅球體。

天文學研究好興將地球等嘅行星當係橢球。

## 睇埋
*球體
本田Stream

**本田Stream**（）係日本本田公司喺2000年10月開始推出嘅嘅一款多功能旅行車。第二代車型喺2006年7月13號開始發表。

## 出面網頁

* ストリーム（2014年5月終了モデル） | Honda
* Honda | 四輪製品アーカイブ「ストリーム」
公孫勝

**公孫勝**，號**入雲龍**，道號**一清**。薊州人，二仙山紫虛觀嘅道士。係北宋徽宗宣和年間嘅梁山起義軍阿頭，佢嘅事跡被改編寫入明小說《水滸傳》度。佢曾參與“智取生辰綱”、“鬥法破高廉”等事件，做梁山嘅軍師，宋江軍征方臘前回咗薊州修道。

## 攷
*《水滸傳／第14回》
極速快感：飆風再起

**極速快感：飆風再起**（英文：Need for Speed: Underground），係由藝電開發嘅競速遊戲，2003年推出。

## 參考


## 出面網頁
*極速快感：飆風再起影片
*極速快感：飆風再起線上遊戲
海山車站 (桃園市)

**海山車站**係臺灣桃園縣蘆竹鄉以前一個鐵路站，係臺灣鐵路管理局林口線上嘅一個站。呢個車站係為咗配合2005年底開始運作嘅「桃林鐵路」而設立嘅，喺2009年增加咗一啲新站嚟擴大桃林鐵路嘅服務範圍，同埋同鄰近嘅海湖車站一齊係林口線廢線前設置嘅最後一批車站。
類:廢站
林志潔

**林志潔**（）係臺灣嘅女學者，喺杜克大學攞咗法學博士學位，而家係國立陽明交通大學法學院嘅特聘教授。喺2023年6月，佢被民主進步黨以民主大聯盟嘅方式徵召參選2024年新竹市選舉區嘅立法委員選舉。

## 爭議

### 被揭發出席黑道飯局拜票
喺2023年10月底，當時代表民進黨參選新竹市立委嘅林志潔，被拍到跟住立法院民進黨團總召柯建銘，去到三光機構三合會餐敘拜票。之後，一啲社交媒體平台就開始有批評嘅聲音，話佢一方面話「對黑道零容忍」，另一方面就出席黑道飯局，事實係「黑道金援來參選」。競爭對手柯美蘭批評佢根本唔應該出現，時代力量立委邱顯智就評論，呢啲互動就算法例無被明文禁止，都應該受社會公評。之後林志潔否認，話自己只係出席學生家長嘅家族聚會，隔離有人邀請佢過去先去打個招呼，佢並唔認識三光機構，又表示會追究造謠者。不過，有啲網民就唔信呢個說法，認為佢同柯建銘都唔係第一日出社會，冇可能唔知三光機構係咩背景。

## 選舉結果紀錄

## 參考來源
尊嚴複數

**尊嚴複數**（）係一種代名詞現象，講緊好有權力嘅人用眾數代名詞（**我哋**）嚟指自己，當中**好有權力嘅人**包括有歐洲諸國嘅君主或者教宗呀噉。尊嚴複數只會喺某啲語言先有，呢啲語言通常分佈於古代西亞、歐洲同埋英文圈等地。

## 歐語使用
尊嚴複數喺拉丁文叫 **pluralis majestatis**。

舉例說明，喺廿一世紀初嘅英文圈，就廣泛噉流傳住一個有關維多利亞女皇（十九世紀；維港個名就係由佢嗰度嚟嘅）嘅傳說：話說有一日，維多利亞女皇喺溫莎堡（英國王室嘅家族城堡）嗰度開晚宴，在場嘅王室人員同其他出席者喺度一路食飯一路傾偈交際；期間維多利亞女皇身邊有個人講咗個有啲不雅嘅笑話，維多利亞女皇就噉樣回應 ——



呢句嘢就噉字面解係**我哋並唔覺得好笑**噉嘅意思。喺呢句說話入便，維多利亞女皇表達咗佢自己嘅感受，同時開口用**我哋**（眾數代名詞）一詞嚟講嘢，彷彿好似佢代表晒在場嘅人－甚至乎係全英國－講嘢噉嘅樣，展現咗佢幾咁威嚴。喺英文裏面，呢種使用 **we** 嘅方法又有叫做 **royal "we"**－即係「皇家式嘅**我哋**」噉嘅意思。

其他英倫君主都有用過「皇家式嘅我哋」。而喺英倫以外，歐洲第啲地區嘅君主以至係教宗等嘅宗教領袖，都有用過尊嚴複數。

## 聖經使用

响《摩西五經》嘅眾書之中，上帝都試過以眾數代名詞嚟自稱，例如係創世紀描述上帝創造天地嗰陣，就提到上帝講過噉嘅說話：
:希伯來文：וַיֹּ֣אמֶר אֱלֹהִ֔ים נַֽעֲשֶׂ֥ה אָדָ֛ם בְּצַלְמֵ֖נוּ כִּדְמוּתֵ֑נוּ וְיִרְדּוּ֩ בִדְגַ֨ת הַיָּ֜ם וּבְע֣וֹף
:大致粵譯：上帝話『我哋要照我哋嘅形像，照我哋嘅樣，造人類，俾佢哋掌管海上嘅魚同埋空中嘅禽鳥。』
對於點解上帝會用**我哋**自稱，基督教同猶太教有截然不同嘅睇法：基督徒傾向當爾句說話係支持三位一體論嘅證據－喺基督教傳統上，耶穌係上帝以血肉之軀現身嘅形態，係三位一體論中嘅**子**；相比之下，猶太教徒拒絕三位一體論，佢哋認為上帝係單一嘅，唔會化身成人出現；至於上帝因咩原因自稱為**我哋**，猶太教徒間就有觀點話上帝係用緊尊嚴複數－上帝有足夠嘅權威，能夠用佢「代表晒萬物」噉嘅口吻嚟發言。

## 睇埋
*漢語嘅朕
*人稱代詞
*語言威望
*雙層語言
*領導才能

## 註釋

## 參考

## 拎
* Royal "We"，電視橋段網有講尊嚴複數嘅概念。
調教你處男

《**調教你處男**》（***No Hard Feelings***）係套2023年嘅美國喜劇電影，由真史杜尼斯基執導，珍妮花羅倫斯、安德魯費德曼、羅娜貝蘭蒂、妮妲莉摩洛力斯、馬修波特力主演。

套戲譯名靈感嚟自ViuTV電視節目《調教你男友》。
極速快感：飆風再起2

**極速快感：飆風再起2**（英文：Need for Speed: Underground 2），係由藝電開發嘅競速遊戲，2004年推出。

## 參考


## 出面網頁
*極速快感：飆風再起2影片
*極速快感：飆風再起2線上遊戲
陳汝雄

**陳汝雄**（）人稱**德哥**，係香港音樂人，曾經係寶麗金唱片嘅香港總經理。

佢1970年加入寶麗多（寶麗金前身）做銷售同市場推廣，1985年開始主理音樂宣傳嘅工作，其中喺萬寶路主動接觸之下，佢推動咗萬寶路Red Hot Hits嘅企劃。

1999年，寶麗金被環球唱片收購，而陳汝雄亦慢慢退落嚟。

## 參考
泰坦號潛水器失事

**泰坦號潛水器失事**（）係指2023年6月18號觀賞鐵達尼號沉船殘骸嘅觀光潛水器泰坦號（Titan）喺加拿大紐芬蘭島對出嘅北大西洋海底一度失蹤一事，艇入面有5個搭客，到6月22號，搜救隊喺鐵達尼號殘骸四百幾米外發現一個殘骸區，上面有泰坦號嘅其中一啲殘骸，估計泰坦號失蹤嗰陣已經發生內爆，令所有搭客即時罹難。

## 事發經過
話說美國公司海洋之門設計咗一架潛水器，叫「泰坦號」。

喺 2023 年 6 月中，泰坦號載住包括海洋之門行政總裁在內嘅五名乘客潛落深海，睇鐵達尼號殘骸（位於大約 3.8 公里咁深嘅地方）；佢哋潛到去距離鐵達尼號殘骸幾百米咁遠嘅海底嗰時，泰坦號就同水面嘅控制人員失咗聯絡。

事後人員搵返架潛水器用鈦金屬整嘅部份（成架潛水器最硬淨嗰幾）同「懷疑人體殘骸」，而根據聲納探測到嘅聲，估計泰坦號係爆縮咗—去到嗰種水深，水壓有成 375 至 400 atm 咁勁，相當於每平方吋要抵受 2,500 公斤咁重嘅力；泰坦號被指設計不良，喺深海頂唔順壓力爆縮咗，而根據電腦模擬，爆縮過程估計得嗰 0.02 秒咁短，泰坦號上嘅五個人喺咁短時間內承受巨大水壓，一瞬間就成個人被壓碎晒，成件事快到五位乘客根本完全感覺唔到痛楚。

## 影響
泰坦號呢單嘢吸引咗好多人注意，仲造就咗一啲網絡 meme 嘅誕生。

## 睇埋
*爆縮

## 引咗

## 外拎
*用粵語講泰坦號嗰單嘢：
**泰坦號內爆，一場億萬富豪海洋之旅的恐怖真相？有人認為喺詛咒？
**泰坦號悲劇，參觀鉄達尼殘骸一去不返，盲目創新令4人陪葬
* 人體 vs 爆縮嘅動畫，電腦圖像模擬泰坦號爆縮 1
* 人體 vs 爆縮嘅動畫，電腦圖像模擬泰坦號爆縮 2
* 超級孖寶兄弟嘅迷途潛艇，一段泰坦號 meme YouTube 影片。
賈似道

**賈似道**（），字**師憲**，號**悅生**、**秋壑**，台州天台人，係南宋末年嘅、丞相、軍事將領。佢係名將亞仔，宋理宗貴妃賈氏嘅細佬，最出名嘅係抵抗蒙元同推行改革。

## 出面網頁

類:中國官員
類:中國軍人
忠僕號

**忠僕號**（MV *Doulos*）係一艘喺1914年建造嘅郵輪，運作時被健力士世界紀錄確認為仍然航行緊嘅最古老郵輪，曾經被稱為「世界最大嘅海上書坊」。呢艘船已經喺2010年正式退役，賣畀新加坡商人之後，改名為「MV *Doulos Phos*」。2013年9月拖去印尼巴丹島進行改裝，新船東改裝之後將呢艘船設置喺民丹島作為渡假旅館，喺2019年6月開業，擁有104間客房。

## 簡介
「忠僕號」喺1914年建成，曾經幾次易手，作為載貨同載客郵輪。德國慈善團體「好書共享協會」喺1977年買入呢艘船之後，將泳池同賭場改裝成為會議室同書展場地。「忠僕號」自1978年起到到訪過超過一百個國家，每次到訪一個地方，都會舉辦書展，歷年共接待近二千萬名訪客參觀。嚟自世界各地嘅三百多名隨船義工，會喺特定日子喺船上舉辦連串文化活動同分享難忘體驗。義工亦會分批上岸，拜訪當地貧苦大眾同提供社區服務。

「忠僕號」最吸引人嘅全球最大流動書展，面積大概750平方米，展出超過六千種（大概五十萬本）書籍，題材以兒童同教育圖書為主，亦有體育、烹飪、基督教書籍等。「由於大部分書籍以特惠折扣價買入，所以船上售價會比市面平三成。

## 基本資料
* 名稱：忠僕號（MV *Doulos*）
* 代號：9HKF
* 註冊港口：馬爾他-瓦萊塔
* 類別：客輪
* 建造喺：1914年，美國紐波特
* 等級：Registro Italiano Navale(RINA),(Reg No.23152)
* 噸位：6818 GRT

### 容量
* 載客數：414人
* 貨物（包含書籍：1037立方公尺）
* 乾燥儲備物資：220立方公尺
* 冷藏儲備物資：72立方公尺
* 燃油：536立方公尺
* 柴油：326立方公尺
* 潤滑油：50立方公尺
* 飲用水：1720立方公尺

### 體積
* 長度：130.35公尺
* 寬度：16.60公尺
* 船吃水深：5.54公尺

### 主推進引擎
* FIAT GMT C4218SS
* V-18 cyl. 4-stroke
* 5958kW(8100bhp)
* 中間燃油式
* Renk Reduction Gear
* Fixed Pitch Propeller

## 到訪紀錄
* 1988年8月台灣台中港：當日有24200人參觀，創下單日拜訪人數最高紀錄。
* 1992年8月俄羅斯符拉迪沃斯托克港：蘇聯解體之後第二艘駛進呢個港口嘅非蘇聯船隻。
* 1994年5月紅海：當忠僕號喺紅海行駛時，一艘從沙地阿拉伯駛向埃及嘅載客渡輪起火燃燒。忠僕號為呢次發生意外嘅倖存者提供醫藥救援行動。
* 1996年7月中國上海港
* 1996年8月日本鹿兒島
* 1998年12月緬甸仰光
* 2001年2月越南胡志明市
* 2001年8月南韓羣山
* 2007年3月10號至3月27號：台灣高雄港漁人碼頭
* 2007年4月5號：台灣台中港19A碼頭-旅客服務中心
* 2007年4月20號至5月7號：台灣基隆港東四碼頭。
* 2007年9月香港：第8次訪港，由律政司司長黃仁龍主持開幕儀式。
* 2009年4月3號至5月28號台灣：退役前最後一次到訪台灣高雄港、花蓮港、基隆港。
* 2009年6月6號至7月4號香港：退役前最後一次訪港。（1988、1991、1992、1996、2000、2007、2009）

## 睇埋
*望道號

## 參考

## 出面網頁

* Doulos官方網站
怪物 (搞清楚)

**怪物**可指：
*怪獸

## 電影
*怪物 (2005年電影)，2005年香港電影，鄭保瑞執導，舒淇、林嘉欣主演。
*怪物 (2013年電影)，2013年日本電影，依百田尚樹原作小說改編，高岡早紀主演。
*怪物 (2015年電影)，2015年美國電影。
*怪物 (2023年電影)，2023年日本電影，是枝裕和執導。

## 劇集
*怪物 (2021年電視劇)，韓國JTBC電視劇。

## 小說
*怪物 (衛斯理)，香港科幻小說《衛斯理系列》之一。
*怪物 (史蒂芬·克萊恩)，美國史蒂芬·克莱恩所著小説。
*怪物 (百田尚樹)，日本百田尚樹原作小說。
*怪物 (福田和代)，日本福田和代原作推理小說。
第4屆香港立法局選舉

**1995年香港立法局選舉**（），係喺1995年9月17號舉行，係英屬香港最後一次嘅立法局選舉。

呢一屆同時係立法局第一次用選舉嘅形式產生全部議員，港督唔再委任議員入局，亦都再冇官守議員。而因為中國中央政府反對今屆選舉嘅產生方式，決定反枱，宣佈取消「直通車」，1996年喺深圳另起爐灶，成立臨時立法會。呢一屆立法局任期止於1997年6月30號。

## 議席分佈
地區直選議席由18席加到20席，投票制度就由「雙議席雙票制」改為同英國國會一樣嘅「單議席單票制」，功能組別議席就由21席加到30席，當中新增嘅9席就被稱為「新九組」，另外重有10席係屬於「選舉委員會」議席，由全港區議員互選，候選人首先攞到26票就會當選。

### [[新九組]]
今次選舉新增咗九個新嘅功能組別，稱之為「新九組」：

# 漁農、礦產、能源及建造界
# 紡織及製衣界
# 製造界
# 進出口界
# 批發及零售界
# 酒店及飲食界
# 運輸及通訊界
# 金融、保險、地產及商業服務界
# 公共、社會及個人服務界

呢九席嘅選民登記資格特別廣泛，只要選民喺1991年人口普查入面登記自己有工開嘅，就會自動成為新九組入面其中一組嘅選民，當時嘅選舉事務處都用「在職人士多一票」做口號。

由於新九組全部都係一人一票產生（即係冇團體票），兼且選民人數有成106萬咁多，呢9席變相等於直選議席。

中國由於一直追求保守嘅政治步伐，根本唔想喺香港落實真正嘅民主，當時嘅港澳辦主任魯平重鬧返彭定康轉頭，話佢係「香港歷史上嘅『千古罪人』」，又取消埋「直通車」，即係原先呢一屆議員可以過渡到1997年之後嘅決定。之後中國方面就透過400人嘅推委會「選舉」出60人成立「臨時立法會」，喺深圳開會，通過一啲佢哋想要嘅法律。

根據彭定康喺自己嘅回憶錄《東方與西方》入面講到，中國提出所謂「直通車」嘅立法局過渡方案，當中其實要求英國同意喺香港成立一個特別委員會，去等中國可以篩走今屆一啲唔啱心水嘅議員，將佢哋趕落車。

## 選舉結果
綠色代表民主派；紅色代表親中派

### 地區直選

### 功能組別

### 選舉委員會

## 結果分析
民主派繼1991年之後，繼續成為今次選舉嘅大贏家，喺20席地區直選入面贏咗17席，加埋10席功能組別同4席嘅選委會議席，總共贏咗31席，成功攞到立法局過半數，呢次亦都係香港第一次民選票數多嘅派別可以攞到立法局議席嘅多數，亦都係唯一一次。民主派獲勝亦反映香港市民普遍要求更加進取嘅民主改革。
聖母頌

（）係好多件音樂作品嘅歌名或者別名，最出名嘅包括：
* 舒伯特作品 D.839‎，原題 ，又叫《聖母頌》，1· 7̣ 1 3·· 2 | 1 0
* 巴哈同古諾嘅 《聖母頌》，原題《默想巴哈嘅第一號前奏曲》，3 – – – | 4 – – 0̣ 4̣ | 5 – – 2 | 3 – · 0̣ 0

其他撞名嘅嘢包括：
* 天主教嘅聖母經，有啲唔係天主教嘅人叫佢做聖母頌
* 古諾自己四部合唱《聖母頌》
支力支力

**支力支力**（）係香港商業電台叱咤903嘅節目，連埋廣告每集係六十分鐘。主持係薛晉寧，喺2023年5月2號到2025年11月1號，逢星期二至六凌晨十二點至一點播放，前身係宇宙船。2025年11月3號起更改節目名為 《支力支力EX》提早一小時於晚上11時開始播出。

## 播放時間
*2023年5月2號至2025年11月1號：逢星期二至六凌晨十二點至一點播出
**2023年5月30號：因應Oscar放假，節目延長到凌晨2點完。
**2023年7月22號、25號同26號：因應Oscar放假，節目延長到凌晨2點完。
**2023年8月3號：因應Oscar放假，節目延長到凌晨2點完。
**2023年8月22號：因應薛晉寧放假，節目由《EL時》替代。
**2023年8月26號、29號同30號：因應薛晉寧放假，節目由《失眠藥》替代。
**2023年10月27號同28號：因應Oscar放假，節目延長到凌晨2點完。
**2023年12月7號：因應薛晉寧放假，節目由《失眠藥》替代。
**2024年1月2號：因應雲妮放假，節目加開早上7點到8點播出。
**2024年1月16號到18號：因應薛晉寧放假，節目由《失眠藥》替代。
**2024年3月2號同5號：因應薛晉寧放假，節目由《EL時》替代。
**2024年3月19號：因應薛晉寧放假，節目由《阿正呀唔該》替代。
**2024年3月26號到30號：因應薛晉寧放假，節目由《失眠藥》替代。
**2024年4月20號同23號：因應Oscar放假，節目延長到凌晨2點完。
**2024年5月10號到11號：因應薛晉寧放假，節目由《失眠藥》替代。
**2024年6月6號：因應Oscar放假，節目延長到凌晨2點完。
**2024年7月4號到6號：因應薛晉寧放假，節目由《失眠藥》替代。
**2024年8月24號：因應Oscar放假，節目延長到凌晨2點完。
**2024年9月2號到6號：因應艾粒放假，節目加開下午5點到6點播出。
**2024年11月27號：因應Oscar放假，節目延長到凌晨2點完。
**2024年12月7號、10號同11號：因應薛晉寧放假，節目由《失眠藥》替代。
**2025年1月2號：因應1月1號直播嘅《2024年度叱咤樂壇流行榜頒獎典禮》提早播完，節目提早喺1月1號晚上11點20分開始播出。
**2025年1月6號：因應薛晉寧病咗，節目由《失眠藥》替代。
**2025年1月21號：因應薛晉寧放假，節目由《失眠藥》替代。
**2025年3月31號到4月9號：因應薛晉寧放假，節目分別由《失眠藥》、《阿正呀唔該》同《EL時》替代。
**2025年4月16號到18號：因應朱薰放假，節目加開下午2點到3點播出。
**2025年6月24號：因應薛晉寧放假，節目由《失眠藥》替代。
**2025年7月16號：由於午夜十二點到兩點安排阿酸主持《903傍住你放榜》，嗰日《支力支力》暫停播出。
**2025年7月29號到30號：因應Oscar放假，節目延長到凌晨2點完。
**2025年9月25號到27號：因應Oscar放假，節目延長到凌晨2點完。

## 每集主題

## 出面網頁
*支力支力重溫網頁

|-
|width=30% align=center|**上一節目**宇宙船（星期二、三、五、六）／漫事屋（星期四）
|width=40% align=center|**支力支力**2023年5月2號－2025年11月1號(00:00-01:00)
|width=30% align=center|**下一節目**singaleungsong
鄒至蕙

**至蕙**（；）係港裔加拿大政治人，現任多倫多市長，曾經做過多倫多公校教育局委員、大多倫多市議會議員、多倫多市議會議員同加拿大國會議員、加拿大新民主黨黨魁，2014年競選多倫多市長失敗，2023年參選市長補選，係熱門候選人之一，6月26號成功獲選多倫多市長，係多倫多有史以來第一位少數族裔市長，亦係第三位女性市長（六市合併之後第一個），7月12號正式就任。

佢喺香港出世，母語係粵語，1970年同屋企一齊移民多倫多，初頭入咗多倫多大學讀，途中喺安省美術學院讀過一啲散科，但係結果係轉咗去貴湖大學讀最後一年，主修雕塑，之後喺貴湖大學榮譽藝術學士畢業，初頭做過藝術，後來喺活賢社區中心做社區服務，1985年當選教育局委員，之後一直從政，2014年競選多倫多市長失敗之後，喺2015年聯邦大選再次落敗，之後淡出政壇，直到2023年先再度從政。

佢喺2023年贏咗補選之後講咗一句淨係多倫多人先會明嘅嘢，話多倫多係 ｢ 大嘅人都可以企喺你哋面前，做你哋嘅新市長｣，係指窮人區大嘅人都可以出頭。

## 拎
*

## 註

## 參考資料

## 書目

*
卑詩新民主黨

**卑詩新民主黨**（，簡稱BC NDP）係加拿大新民主黨嘅省級新民主黨之一。2001年省選嘅時侯，俾卑詩自由黨取代成為執政黨。而家嘅黨魁係尹大衛。喺2009年5月省選中得到41%嘅選票同38個省議會議席，不過贏唔到卑詩自由黨，唔能夠再次成為執政黨。

## 參考

## 出面網頁
* 卑詩新民主黨網站
貴湖大學

**貴湖大學**（）係加拿大安大略貴湖市嘅一間省立大學；1964年創校，由安省獸醫學院（）、安省農業學院（）同麥當勞學院（）合併而成，出名讀農業。

## 出面網頁
*

## 攷

類:安大略省嘅大學